qundao/data-zh-poetry huggingface dataset:
次韵仲孺梦与世美诸友同集
作者：邹浩
朝代：宋

箪食凄穷阎，綵衣焕华屋。
公子谢羣居，几年羊胛熟。
逢迎纷故人，趣异终疑独。
精诚洞虚无，相应比如竹。
不羡春风前，流莺啭乔木。
勤勤通昔心，全胜书一束。
胡然亦神游，邂逅同梦鹿。
夜旦环中来，梦觉更主仆。
只今所见闻，转手惊莫復。
冰释倘未能，兹焉良可烛。
次韵仲孺梦与世美诸友同集
作者：邹浩
朝代：宋

箪食凄穷阎，綵衣焕华屋。公子谢群居，几年羊胛熟。逢迎纷故人，趣异终疑独。精诚洞虚无，相应比如竹。不羡春风前，流莺啭乔木。勤勤通昔心，全胜书一束。胡然亦神游，邂逅同梦鹿。夜旦环中来，梦觉更主仆。只今所见闻，转手惊莫复。冰释倘未能，兹焉良可烛。
次韵仲孺用前韵寄世美二首
作者：邹浩
朝代：宋

雪霁高阳里，欣欣春意深。旧游还入眼，何处复挥金。尘表谁南北，杯中失古今。重怜非土木，犹自一沉吟。天宇梅边静，春光破蚁封。岭云犹过雁，冰浪欲飞龙。玉镫随新约，茅檐祗故容。何当卷书去，相与豁尘胸。
次韵仲孺用前韵寄世美二首·其一
作者：邹浩
朝代：宋

雪霁高阳里，欣欣春意深。旧游还入眼，何处复挥金。尘表谁南北，杯中失古今。重怜非土木，犹自一沉吟。
次韵仲孺用前韵寄世美二首·其一
作者：邹浩
朝代：宋

雪霁高阳里，欣欣春意深。
旧游还入眼，何处復挥金。
尘表谁南北，杯中失古今。
重怜非土木，犹自一沉吟。
次韵仲孺用前韵寄世美二首·其二
作者：邹浩
朝代：宋

天宇梅边静，春光破蚁封。岭云犹过雁，冰浪欲飞龙。玉镫随新约，茅檐祗故容。何当卷书去，相与豁尘胸。
次韵仲孺用前韵寄世美二首·其二
作者：邹浩
朝代：宋

天宇梅边静，春光破蚁封。
岭云犹过鴈，冰浪欲飞龙。
玉镫随新约，茅檐祗故容。
何当卷书去，相与豁尘胸。
次韵仲孺见怀十二韵
作者：邹浩
朝代：宋

江梅飞故枝，桃李日夕更。宰物初无心，芳菲自奔竞。幽禽衔真如，历历唤不醒。东里似得之，与春忘谒请。颓然蘧庐中，槃薄天地永。交情海沤发，吟兴秋翮劲。璀璨十二旒，陶谢不获骋。须知云气蒸，未害山石硬。但君已追风，顾我犹蹇乘。试冯作诗光，普照万物盛。物尽照亦空，何许开绝景。他时从此来，一眄躐千圣。
次韵仲孺见怀十二韵
作者：邹浩
朝代：宋

江梅飞故枝，桃李日夕更。
宰物初无心，芳菲自奔竞。
幽禽衘真如，历历唤不醒。
东里似得之，与春忘谒请。
颓然蘧庐中，槃薄天地永。
交情海沤发，吟兴秋翮劲。
璀璨十二旒，陶谢不获骋。
须知云气蒸，未害山石硬。
但君已追风，顾我犹蹇乘。
试冯作诗光，普照万物盛。
物尽照亦空，何许开绝景。
他时从此来，一眄躐千圣。
次韵仲孺见督烹小团
作者：邹浩
朝代：宋

世事多好还，往躅端可视。崟岩辉奇功，颇愧文王肆。他年焚舟来，几作涂炭坠。驷马岂及追，我今亦如是。狂言编虎须，得报逾掐鼻。平生储春芽，美恶初一意。浊氛腾墨云，君舌故历试。小龙落几前，毕竟不知异。方欲事烹煎，姜盐以为使。赖君呼回头，丝桐识秋思。会当扫南轩，石铫沃清泚。从此师金人，三缄诚有味。
次韵仲孺见督烹小团
作者：邹浩
朝代：宋

世事多好还，往躅端可视。
崟岩辉奇功，颇愧文王肆。
他年焚舟来，几作涂炭坠。
驷马岂及追，我今亦如是。
狂言编虎鬚，得报逾掐鼻。
平生储春芽，美恶初一意。
浊氛腾墨云，君舌故历试。
小龙落几前，毕竟不知异。
方欲事烹煎，姜盐以为使。
赖君呼回头，丝桐识秋思。
会当扫南轩，石铫沃清泚。
从此师金人，三缄诚有味。
次韵仲弓寄德符大受
作者：邹浩
朝代：宋
体裁：七言律诗

二子麻衣掩旧春，霏霏眦血洒惊尘。白云不雨还遮岫，清颍无心解阅人。祸福循环终有数，诗书饱腹未为贫。何当跋马同君去，萝月松风慰秃巾。
次韵仲弓见怀
作者：邹浩
朝代：宋
体裁：古风

与子风雨散，掩关非世喧。琴书到古人，危坐屡忘言。何当同此趣，脱略文物繁。岁晏犹清居，厉节真王尊。
次韵仲弓见答
作者：邹浩
朝代：宋
体裁：七言绝句

青衫白马吏天边，胸次长年只辋川。我愧无才似裴迪，亦缘春步见新篇。
次韵仲弓见赠
作者：邹浩
朝代：宋

我生分稽古，未始怀宴安。
万事不入眼，人间自悲懽。
独于文会时，所取良必端。
起废赖发药，他年逃素餐。
苏君日千里，逸步逾飞翰。
一从断金来，况也宁永叹。
于今更天诱，还逢鲁圆冠。
倾盖如旧识，礼法能见寛。
须知高门闾，阶庭富芝兰。
何独仲弓家，弟兄称二难。
琴张诚可友，愿言谢外观。
圣域渺无旁，观水须观澜。
次韵仲弓见赠
作者：邹浩
朝代：宋

我生分稽古，未始怀宴安。万事不入眼，人间自悲欢。独于文会时，所取良必端。起废赖发药，他年逃素餐。苏君日千里，逸步逾飞翰。一从断金来，况也宁永叹。于今更天诱，还逢鲁圆冠。倾盖如旧识，礼法能见宽。须知高门闾，阶庭富芝兰。何独仲弓家，弟兄称二难。琴张诚可友，愿言谢外观。圣域渺无旁，观水须观澜。
次韵仲弓马上
作者：邹浩
朝代：宋

霜蹄遥指日边飞，犹得春湖一笑期。
到此君方动离思，併将怀抱入新诗。
次韵仲弓马上
作者：邹浩
朝代：宋

霜蹄遥指日边飞，犹得春湖一笑期。到此君方动离思，并将怀抱入新诗。
次韵仲益解嘲
作者：邹浩
朝代：宋

真宰干万物，物物相乘除。
童角赎以牙，毕竟均有无。
江山与丝竹，等为荐虚徐。
江山寂寞生，丝竹富贵余。
要知谢安石，青史端几书。
达人眼目开，洞照无亲疏。
安用欣厌间，浪取尔与余。
独喜丰蔀幽，坐获骊龙珠。
次韵仲益解嘲
作者：邹浩
朝代：宋

真宰干万物，物物相乘除。童角赎以牙，毕竟均有无。江山与丝竹，等为荐虚徐。江山寂寞生，丝竹富贵馀。要知谢安石，青史端几书。达人眼目开，洞照无亲疏。安用欣厌间，浪取尔与余。独喜丰蔀幽，坐获骊龙珠。
次韵俞秀老建隆道中
作者：邹浩
朝代：宋
体裁：七言绝句

道人不独是诗豪，曾把沧溟注一毛。破晓联镳访孤寂，致身如在太山高。
次韵先生湖上有作
作者：邹浩
朝代：宋

霜落西陂晚，追携物外欢。孤芳迎日动，轻浪逐莲乾。鱼计从来审，鸥盟未易寒。谁知少陵老，爱客似苏端。
次韵先生湖上有作
作者：邹浩
朝代：宋

霜落西陂晚，追携物外欢。
孤芳迎日动，轻浪逐莲干。
鱼计从来审，鸥盟未易寒。
谁知少陵老，爱客似苏端。
次韵刘世德见赠
作者：邹浩
朝代：宋
体裁：七言律诗

诗书久与壮心期，邂逅尘埃满客衣。不分寿陵终失步，更怜蘧瑗早知非。龙蟠旧水风雷在，玉韫寒山草木辉。大抵穷通有时节，莫将吾道羡雄飞。
次韵刘元因赠王幼安
作者：邹浩
朝代：宋

真人拱南向，群英纷玉除。趯趯动环海，夙怀思远摅。争弹冠上尘，丘壑空故居。之子建安裔，少长惟诗书。每笑靖节君，归来但巾车。拟倍万乘器，璨璨雕璠玙。终然怒剑横，锐气埋忧虞。须知梦镜中，所适难一如。倘不达本原，触事成自诬。试焚定慧香，矫首瞻六铢。于此发深省，鼓瑟犹吹竽。
次韵刘元因赠王幼安
作者：邹浩
朝代：宋

真人拱南嚮，羣英纷玉除。
趯趯动环海，夙怀思远摅。
争弹冠上尘，丘壑空故居。
之子建安裔，少长惟诗书。
毎笑靖节君，归来但巾车。
拟倍万乘器，璨璨雕璠玙。
终然怒剑横，锐气埋忧虞。
须知梦镜中，所适难一如。
倘不达本原，触事成自诬。
试焚定慧香，矫首瞻六铢。
于此发深省，鼓瑟犹吹竽。
次韵参寥访和靖先生故居
作者：邹浩
朝代：宋
体裁：七言绝句

湖边高节与谁邻，落落寒松往往皴。就使衡门已尘土，不妨千古自阳春。
次韵君表送仲弓迴有作
作者：邹浩
朝代：宋
体裁：五言律诗

北野阴成幄，崇朝得暂休。班荆无浊酒，交辔有清流。风絮閒相逐，晴丝懒自游。吾行亦朝夕，未拟问功裘。
次韵和仁仲滑石铺泉轩
作者：邹浩
朝代：宋
体裁：七言绝句

长官心事古人前，碧玉峰峦碧玉泉。洗出北归烟瘴眼，光明欣睹太平年。
次韵和师稷清明怀乡之什
作者：邹浩
朝代：宋

扫尽人间冰雪寒，鱼龙鳞甲动斑斓。向来协气无踪迹，从此氤氲满世还。眼里飞蝇日夜侵，对时宁复壮年心。故人把手知难遇，强起禅冠插旧簪。天路幽禽暖颉颃，芝兰抽砌叶初长。自怜骨立风光里，勉向原头泣奉尝。春声入鼓晓鼕鼕，春色盈花晚更红。陶冶东君了无意，一时分付与晴风。冥心无物契毗耶，触处俱为剡水涯。却怪年来被春恼，逢人不觉叹浮家。青鞋布袜水云乡，胜践曾同物外忙。欲寄沃州双泪去，松阴高冢是星郎。南明山下枕清流，胸次尘无一点留。只恐少微黄色动，终然来作济川舟。高水笼轩翠作行，枕书閒听雨浪浪。别来一念终难灭，犹得追论几席傍。观象悬知岁有成，通宵格泽照天明。馀生饭饱无它事，坐看纷纷万物情。三元甲子几回旋，前日沧溟今甫田。惟有交情似春寿，蟠桃花里自年年。
次韵和师稷清明怀乡之什·其一
作者：邹浩
朝代：宋

扫尽人间冰雪寒，鱼龙鳞甲动斑斓。向来协气无踪迹，从此氤氲满世还。
次韵和师稷清明怀乡之什·其一
作者：邹浩
朝代：宋

扫尽人间冰雪寒，鱼龙鳞甲动斒斓。
向来协气无踪迹，从此氤氲满世还。
次韵和师稷清明怀乡之什·其一〇
作者：邹浩
朝代：宋

三元甲子几回旋，前日沧溟今甫田。
惟有交情似春寿，蟠桃花裏自年年。
次韵和师稷清明怀乡之什·其七
作者：邹浩
朝代：宋
体裁：七言绝句

南明山下枕清流，胸次尘无一点留。只恐少微黄色动，终然来作济川舟。
次韵和师稷清明怀乡之什·其三
作者：邹浩
朝代：宋

天路幽禽暖颉颃，芝兰抽砌叶初长。
自怜骨立风光裏，勉向原头泣奉尝。
次韵和师稷清明怀乡之什·其三
作者：邹浩
朝代：宋

天路幽禽暖颉颃，芝兰抽砌叶初长。自怜骨立风光里，勉向原头泣奉尝。
次韵和师稷清明怀乡之什·其九
作者：邹浩
朝代：宋

观象悬知岁有成，通宵格泽照天明。
余生饭饱无它事，坐看纷纷万物情。
次韵和师稷清明怀乡之什·其九
作者：邹浩
朝代：宋

观象悬知岁有成，通宵格泽照天明。馀生饭饱无它事，坐看纷纷万物情。
次韵和师稷清明怀乡之什·其二
作者：邹浩
朝代：宋

眼裏飞蝇日夜侵，对时宁復壮年心。
故人把手知难遇，强起禅冠插旧簪。
次韵和师稷清明怀乡之什·其二
作者：邹浩
朝代：宋

眼里飞蝇日夜侵，对时宁复壮年心。故人把手知难遇，强起禅冠插旧簪。
次韵和师稷清明怀乡之什·其五
作者：邹浩
朝代：宋

冥心无物契毗耶，触处俱为剡水涯。却怪年来被春恼，逢人不觉叹浮家。
次韵和师稷清明怀乡之什·其五
作者：邹浩
朝代：宋

冥心无物契毘耶，触处俱为剡水涯。
却怪年来被春恼，逢人不觉叹浮家。
次韵和师稷清明怀乡之什·其八
作者：邹浩
朝代：宋
体裁：七言绝句

高水笼轩翠作行，枕书閒听雨浪浪。别来一念终难灭，犹得追论几席傍。
次韵和师稷清明怀乡之什·其六
作者：邹浩
朝代：宋

青鞋布袜水云乡，胜践曾同物外忙。欲寄沃州双泪去，松阴高冢是星郎。
次韵和师稷清明怀乡之什·其六
作者：邹浩
朝代：宋

青鞋布袜水云乡，胜践曾同物外忙。
欲寄沃州双涙去，松阴高冢是星郎。
次韵和师稷清明怀乡之什·其十
作者：邹浩
朝代：宋

三元甲子几回旋，前日沧溟今甫田。惟有交情似春寿，蟠桃花里自年年。
次韵和师稷清明怀乡之什·其四
作者：邹浩
朝代：宋

春声入鼓晓冬冬，春色盈花晚更红。
陶冶东君了无意，一时分付与晴风。
次韵和师稷清明怀乡之什·其四
作者：邹浩
朝代：宋

春声入鼓晓鼕鼕，春色盈花晚更红。陶冶东君了无意，一时分付与晴风。
次韵和慎微雪夜饮归
作者：邹浩
朝代：宋

篮舆还自斗边城，雪夜乾坤分外清。我为捐书径眠去，寒光犹助一窗明。
次韵和慎微雪夜饮归
作者：邹浩
朝代：宋

篮舆还自斗边城，雪夜干坤分外清。
我为捐书径眠去，寒光犹助一窗明。
次韵和成老谢何伯震
作者：邹浩
朝代：宋

沧溟倒挽供瓶罍，少年取醉真豪哉。天旋地转胆如斗，何独谪仙方逸才。尔来意气折忧患，霜雪仍从双鬓催。吾师吾友得浑沌，有口不复□□开。宾筵竟日但趺坐，竦听摇犀谈玉杯。中分鲁国两夫子，道德未逢贤者哀。黄钟大吕相应和，儒风赖以扶倾颓。伊予幸甚获亲炙，独愧不如匡鼎来。
次韵和成老谢何伯震
作者：邹浩
朝代：宋

沧溟倒挽供缾罍，少年取醉真豪哉。
天旋地转胆如斗，何独谪仙方逸才。
尔来意气折忧患，霜雪仍从双鬓催。
吾师吾友得浑沌，有口不復□□开。
宾筵竟日但趺坐，竦听摇犀谈玉杯。
中分鲁国两夫子，道德未逢贤者哀。
黄钟大吕相应和，儒风赖以扶倾颓。
伊予幸甚获亲炙，独愧不如匡鼎来。
次韵和李余庆
作者：邹浩
朝代：宋

三分春色一分空，莫负花前酒满钟。
醉裏是非浑忘却，任它禅客自分宗。
次韵和李学文所示二篇
作者：邹浩
朝代：宋

材气无双是陇西，扁舟还指旧山溪。非关吕览难更字，要使班输别造梯。尘外光阴归作者，道中消息在寥兮。它年峻捷黄金榜，路入三吴手重携。大明端拱赭衣红，正想豪英入彀中。但使学优迎命达，莫将年少叹途穷。三秋水阔鱼依藻，一日天高鹤出笼。持我此篇归献寿，苍梧欢动晓来风。
次韵和李学文所示二篇·其一
作者：邹浩
朝代：宋
体裁：七言律诗

材气无双是陇西，扁舟还指旧山溪。非关吕览难更字，要使班输别造梯。尘外光阴归作者，道中消息在寥兮。它年峻捷黄金榜，路入三吴手重携。
次韵和李学文所示二篇·其二
作者：邹浩
朝代：宋
体裁：七言律诗

大明端拱赭衣红，正想豪英入彀中。但使学优迎命达，莫将年少叹途穷。三秋水阔鱼依藻，一日天高鹤出笼。持我此篇归献寿，苍梧欢动晓来风。
次韵和李馀庆
作者：邹浩
朝代：宋

三分春色一分空，莫负花前酒满钟。醉里是非浑忘却，任它禅客自分宗。
次韵和永守丁葆光大夫对雪
作者：邹浩
朝代：宋

几日江云凝不流，欲将胜事一齐收。乾坤破夜端为昼，草木留春不复秋。黄竹作歌君得意，素娥行酒我消愁。须知身世尘埃尽，直到广寒宫里游。
次韵和永守丁葆光大夫对雪
作者：邹浩
朝代：宋

几日江云凝不流，欲将胜事一齐收。
干坤破夜端为昼，草木留春不復秋。
黄竹作歌君得意，素娥行酒我消愁。
须知身世尘埃尽，直到广寒宫裏游。
次韵和潜亨雪
作者：邹浩
朝代：宋

暖律稽迟太史占，风前犹复弄威严。不妨豪客成樽俎，重使斯民困米盐。但见青峰皆玉笋，岂知白屋是茆檐。何人隐入群羊去，应笑痴儿认角尖。朝来一色换纷华，眩眼端如醉后车。岂待三年方楮叶，虽非八月亦芦花。李边照曜河南日，柳外缤纷靖节家。欲上云岩访禅老，路迷空想举长叉。
次韵和潜亨雪·其一
作者：邹浩
朝代：宋

暖律稽迟太史占，风前犹复弄威严。不妨豪客成樽俎，重使斯民困米盐。但见青峰皆玉笋，岂知白屋是茆檐。何人隐入群羊去，应笑痴儿认角尖。
次韵和潜亨雪·其一
作者：邹浩
朝代：宋

暖律稽迟太史占，风前犹復弄威严。
不妨豪客成樽俎，重使斯民困米盐。
但见青峰皆玉笋，岂知白屋是茆檐。
何人隐入羣羊去，应笑痴儿认角尖。
次韵和潜亨雪·其二
作者：邹浩
朝代：宋
体裁：七言律诗

朝来一色换纷华，眩眼端如醉后车。岂待三年方楮叶，虽非八月亦芦花。李边照曜河南日，柳外缤纷靖节家。欲上云岩访禅老，路迷空想举长叉。
次韵和知府欧阳叔弼学士祷雨武侯祠
作者：邹浩
朝代：宋

盲风日日吹尘土，谩说有年歌自古。纷纷机械空作劳，况乃象龙求致雨。黄堂学士极忧心，忍复宾前事悬堵。倘助丰穰能出云，境内山川无不举。丞相威灵凛一方，远瞩祠宫途可取。旌旗拂晓动长庚，彷佛飞云趋两府。精神洞达金石开，此意豫应神已睹。况公爱民如爱子，不以斯民供鼎俎。居士庵中常默然，田里人人自安处。他时刀剑倚市门，往往买牛耕草莽。心绝多岐礼义生，和气氤氲见眉宇。惟天至聪下其耳，饱听欢谣荐佳语。故宜神力导休祥，不待牲醪集轩庑。胡为风旱久未宁，行矣斗柄将建午。岂烦瑞祝更殷勤，祷处由来似尼父。三分天下指掌间，顾此提封才一羽。沛为甘泽定不难，沟浍纵横互吞吐。坐令百谷暗郊原，会见腰镰分勤苦。儒宫釜鱼端欲生，自笑年来遽如许。虽无高廪并坻京，犹得朝昏鸣食鼓。
次韵和知府欧阳叔弼学士祷雨武侯祠
作者：邹浩
朝代：宋

盲风日日吹尘土，谩说有年歌自古。
纷纷机械空作劳，况乃象龙求致雨。
黄堂学士极忧心，忍復宾前事悬堵。
倘助丰穣能出云，境内山川无不举。
丞相威灵凛一方，远瞩祠宫途可取。
旌旗拂晓动长庚，彷佛飞云趋两府。
精神洞达金石开，此意豫应神已睹。
况公爱民如爱子，不以斯民供鼎俎。
居士庵中常默然，田里人人自安处。
他时刀剑倚市门，往往买牛耕草莽。
心绝多岐礼义生，和气氤氲见眉宇。
惟天至聪下其耳，饱听欢谣荐佳语。
故宜神力导休祥，不待牲醪集轩庑。
胡为风旱久未宁，行矣斗柄将建午。
岂烦瑞祝更殷勤，祷处由来似尼父。
三分天下指掌间，頋此提封才一羽。
沛为甘泽定不难，沟浍纵横互吞吐。
坐令百谷暗郊原，会见腰镰分勤苦。
儒宫釡鱼端欲生，自笑年来遽如许。
虽无高廪并坻京，犹得朝昏鸣食鼓。
次韵和端夫喜望之祈雪有应
作者：邹浩
朝代：宋

诚意通羣祀，朝来忽已飘。
六花纷汗漫，千里入均调。
赵璧光凌日，隋珠暗掷宵。
老农愁自判，稚子喜来娇。
化育知难诘，形容岂易描。
白盐聊比拟，黄竹谩讴谣。
谈柄迷修麈，朝衣夺素貂。
丰穰归嗣岁，收拾谢枯樵。
浅露先生履，深齐惠可腰。
思添韦应物，狂助盖寛饶。
民食逃艰粒，宸心定解焦。
楼高天构玉，池迥地疏瑶。
爽韵陪松桧，严声陋鼓箫。
亡羊空道路，失鹤但云霄。
抚运年将往，侵人鬓欲凋。
题舆真健笔，险句压寒绡。
重愧非名士，兹焉缀下寮。
主宾参沔渡，杖履集山椒。
故事梁园在，风流楚国遥。
琼瑰争报復，宇宙一漂摇。
莫讶春来晚，春来待此消。
次韵和端夫喜望之祈雪有应
作者：邹浩
朝代：宋

诚意通群祀，朝来忽已飘。六花纷汗漫，千里入均调。赵璧光凌日，隋珠暗掷宵。老农愁自判，稚子喜来娇。化育知难诘，形容岂易描。白盐聊比拟，黄竹谩讴谣。谈柄迷修麈，朝衣夺素貂。丰穰归嗣岁，收拾谢枯樵。浅露先生履，深齐惠可腰。思添韦应物，狂助盖宽饶。民食逃艰粒，宸心定解焦。楼高天构玉，池迥地疏瑶。爽韵陪松桧，严声陋鼓箫。亡羊空道路，失鹤但云霄。抚运年将往，侵人鬓欲凋。题舆真健笔，险句压寒绡。重愧非名士，兹焉缀下寮。主宾参沔渡，杖履集山椒。故事梁园在，风流楚国遥。琼瑰争报复，宇宙一漂摇。莫讶春来晚，春来待此消。
次韵和端夫席上送樗年
作者：邹浩
朝代：宋
体裁：七言律诗

过额纷纷竞扫眉，此心直与古人期。三年并席惟夫子，一笑忘言谢小儿。江国旧编尘漠漠，帝乡新路日迟迟。儒冠道在无通塞，莫问高门知不知。
次韵和端夫游谷隐
作者：邹浩
朝代：宋

我生泉石中，清赏殊不足。
得官汉上来，邂逅亦溪谷。
他时长安尘，用此尘外赎。
城南百余里，洒落自风俗。
招提密相忘，一一俨西竺。
缅维作者谋，永集荆楚福。
兴国最佳胜，千柱列岩屋。
前疏白马泉，后据双凤麓。
衲衣拥云外，拄杖倚藤竹。
天龙咫尺耳，入户体生粟。
谁为逢氏迷，不復枨也慾。
落英无再红，秀髪岂常绿。
共将香火心，稽首千手目。
老僧独何为，瞬我掣电速。
已矣勿重言，良药反成毒。
次韵和端夫游谷隐
作者：邹浩
朝代：宋

我生泉石中，清赏殊不足。得官汉上来，邂逅亦溪谷。他时长安尘，用此尘外赎。城南百馀里，洒落自风俗。招提密相忘，一一俨西竺。缅维作者谋，永集荆楚福。兴国最佳胜，千柱列岩屋。前疏白马泉，后据双凤麓。衲衣拥云外，拄杖倚藤竹。天龙咫尺耳，入户体生粟。谁为逢氏迷，不复枨也欲。落英无再红，秀发岂常绿。共将香火心，稽首千手目。老僧独何为，瞬我掣电速。已矣勿重言，良药反成毒。
次韵和答稷臣见贻之句
作者：邹浩
朝代：宋
体裁：七言律诗

瘴疠侵凌鬓欲华，凤凰飞诏下天涯。有知病骨将枯日，忽遇灵丹蹑彩霞。赫赫千龄方启运，熙熙六合共为家。此恩碎首知难报，空感来篇似永嘉。
次韵和签判靳慎微奉议谒武侯祠有作
作者：邹浩
朝代：宋
体裁：古风

卧龙得风霆，天宇不难肃。历数端何归，转昐移祸福。庙食凛平生，光灵走川陆。欲知庇斯人，绵延视巫祝。
次韵和范信中同游花药有作
作者：邹浩
朝代：宋

花药山去来，难遇此天日。深衣书眼青，摩衲禅眼碧。雁峰相与高，可以同我适。浮云当面开，千里见丛荜。况紫盖祝融，插天日未夕。正尔无能名，僧来乞题石。
次韵和范信中同游花药有作
作者：邹浩
朝代：宋

花药山去来，难遇此天日。
深衣书眼青，摩衲禅眼碧。
鴈峰相与高，可以同我适。
浮云当面开，千里见丛荜。
况紫盖祝融，插天日未夕。
正尔无能名，僧来乞题石。
次韵和葆光晚望
作者：邹浩
朝代：宋
体裁：七言律诗

雪晴新兴与春俱，脱略司空城旦书。衡岳带云回玉辇，楚江浮日动金鱼。故人情远欣相遇，梦境时来信所如。北阙遥瞻念图报，恩深犹在免诛锄。
次韵和通判梁端夫朝奉晓登岘山有作
作者：邹浩
朝代：宋

天宇霜来岘首高，爽心先寄雪中桡。早陪胜集方多暇，应念前人不复朝。雁影有时摇莽苍，江声终日上岧峣。遥知清绝诗成际，正似寒窗火欲销。
次韵和通判梁端夫朝奉晓登岘山有作
作者：邹浩
朝代：宋

天宇霜来岘首高，爽心先寄雪中桡。
早陪胜集方多暇，应念前人不復朝。
鴈影有时摇莽苍，江声终日上岧嶤。
遥知清绝诗成际，正似寒窗火欲销。
次韵和钱塘诸公赏梅十绝
作者：邹浩
朝代：宋

冲寒来访喜生和，破恨新诗不必多。太皞初还好消息，从今日饮更无何。琼英潜解叩灵台，一见先令双眼开。欲识情缘未忘处，不辞珠履步苍苔。云山寂寂水回回，幽境非缘世俗开。桃李无言且如此，自然人逐暗香来。江天吹雪不胜繁，南北东西晚更昏。料得时人散车马，清吟应亦有英魂。陈根未作去年花，天宇空明雁影斜。忽上溪桥见颜色，不施朱粉似东家。排闼端令天地开，万花从此四时催。政如匠石椎轮后，始有光华大辂来。东风柝柝动冰泥，素萼迎春满故枝。早晚团空熟青实，人间消渴待真医。蜜蜂蝴蝶未狂飞，蝼蚁仍难上冻枝。惟有青松一千丈，相看曾共岁寒时。绰约冰肌故自轻，玉衣玉食更鲜明。无心来此与君遇，莫起他时儿女情。玉树森森太傅家，玲珑徐动晓风斜。可怜刻楮空机事，一叶三年犹未花。
次韵和钱塘诸公赏梅十绝·其一
作者：邹浩
朝代：宋

冲寒来访喜生和，破恨新诗不必多。太皞初还好消息，从今日饮更无何。
次韵和钱塘诸公赏梅十绝·其一
作者：邹浩
朝代：宋

衝寒来访喜生和，破恨新诗不必多。
太皥初还好消息，从今日饮更无何。
次韵和钱塘诸公赏梅十绝·其七
作者：邹浩
朝代：宋

东风柝柝动冰泥，素萼迎春满故枝。早晚团空熟青实，人间消渴待真医。
次韵和钱塘诸公赏梅十绝·其七
作者：邹浩
朝代：宋

东风柝柝动冰泥，素蕚迎春满故枝。
早晚团空熟青实，人间消渇待真医。
次韵和钱塘诸公赏梅十绝·其三
作者：邹浩
朝代：宋
体裁：七言绝句

云山寂寂水回回，幽境非缘世俗开。桃李无言且如此，自然人逐暗香来。
次韵和钱塘诸公赏梅十绝·其九
作者：邹浩
朝代：宋
体裁：七言绝句

绰约冰肌故自轻，玉衣玉食更鲜明。无心来此与君遇，莫起他时儿女情。
次韵和钱塘诸公赏梅十绝·其二
作者：邹浩
朝代：宋
体裁：七言绝句

琼英潜解叩灵台，一见先令双眼开。欲识情缘未忘处，不辞珠履步苍苔。
次韵和钱塘诸公赏梅十绝·其五
作者：邹浩
朝代：宋

陈根未作去年花，天宇空明雁影斜。忽上溪桥见颜色，不施朱粉似东家。
次韵和钱塘诸公赏梅十绝·其五
作者：邹浩
朝代：宋

陈根未作去年花，天宇空明鴈影斜。
忽上溪桥见颜色，不施朱粉似东家。
次韵和钱塘诸公赏梅十绝·其八
作者：邹浩
朝代：宋
体裁：七言绝句

蜜蜂蝴蝶未狂飞，蝼蚁仍难上冻枝。惟有青松一千丈，相看曾共岁寒时。
次韵和钱塘诸公赏梅十绝·其六
作者：邹浩
朝代：宋
体裁：七言绝句

排闼端令天地开，万花从此四时催。政如匠石椎轮后，始有光华大辂来。
次韵和钱塘诸公赏梅十绝·其十
作者：邹浩
朝代：宋
体裁：七言绝句

玉树森森太傅家，玲珑徐动晓风斜。可怜刻楮空机事，一叶三年犹未花。
次韵和钱塘诸公赏梅十绝·其四
作者：邹浩
朝代：宋
体裁：七言绝句

江天吹雪不胜繁，南北东西晚更昏。料得时人散车马，清吟应亦有英魂。
次韵和韩大资湖光亭对雪之什
作者：邹浩
朝代：宋

岩廊未旋归，故国聊自晦。
尘表澹崧高，胸中妙天对。
丰年随政还，嘉雪徧境内。
从容陟九层，指顾纷百态。
经纶动初心，枯槁入长嘅。
虽陈北海樽，终念东皋耒。
只应沙路干，依前符帝赉。
次韵和韩大资湖光亭对雪之什
作者：邹浩
朝代：宋

岩廊未旋归，故国聊自晦。尘表澹崧高，胸中妙天对。丰年随政还，嘉雪遍境内。从容陟九层，指顾纷百态。经纶动初心，枯槁入长嘅。虽陈北海樽，终念东皋耒。只应沙路乾，依前符帝赉。
次韵宇文伯修题清溪驿梅花
作者：邹浩
朝代：宋

骥尾曾容蹑后尘，柳花榆荚古河滨。
天衢事业已腾世，山驿诗篇知几春。
梅蕚故应如异日，风骚仍得慰幽人。
须知犹是枯株在，早晚吹嘘近紫宸。
次韵宇文伯脩题清溪驿梅花
作者：邹浩
朝代：宋

骥尾曾容蹑后尘，柳花榆荚古河滨。天衢事业已腾世，山驿诗篇知几春。梅萼故应如异日，风骚仍得慰幽人。须知犹是枯株在，早晚吹嘘近紫宸。
次韵崔光先见简作诗催春色
作者：邹浩
朝代：宋

春游有客忘朝暮，酷似经星好风雨。
岂知仲蔚长蓬蒿，寂寂儒宫裁一亩。
新诗故委黄耳来，舌在惊疑为频吐。
鸿钧觅运扫辙踪，万物终然归鼓舞。
去年枯槁欲樵苏，今已蕃鲜媚农圃。
我家吹律信参天，苗裔非才閴无睹。
族寒官冷自离奇，安能仰赞娲皇补。
庙堂爕理皆少年，伫见囊金罄花坞。
次韵崔光先见简作诗催春色
作者：邹浩
朝代：宋

春游有客忘朝暮，酷似经星好风雨。岂知仲蔚长蓬蒿，寂寂儒宫裁一亩。新诗故委黄耳来，舌在惊疑为频吐。鸿钧觅运扫辙踪，万物终然归鼓舞。去年枯槁欲樵苏，今已蕃鲜媚农圃。我家吹律信参天，苗裔非才阒无睹。族寒官冷自离奇，安能仰赞娲皇补。庙堂燮理皆少年，伫见囊金罄花坞。
次韵崔德符游湖
作者：邹浩
朝代：宋
体裁：古风

无双蔼嘉誉，夫子真黄香。磥砢傲松桧，人间自炎凉。平生翰墨中，赤增戏萧娘。颍川今何时，鼓翼端来翔。西湖谢尘土，危楼更斜阳。幽期得高士，一笑歌沧浪。新诗落圭璧，岂异连城偿。胡为独缰锁，不作逢潇湘。杖屦行清秋，从容酬所望。
次韵崔浚明见赠
作者：邹浩
朝代：宋
体裁：七言律诗

谁为冥行作指南，青灯黄卷久间关。逢君岂测陂千顷，许我时窥豹一斑。骥足拘挛虽未展，龙鳞腾踏会须攀。如何暗把隋珠掷，欲报殷勤只强颜。
次韵德符夜访世美
作者：邹浩
朝代：宋

苏子甫及瓜，装赍动檐楹。
念此不数见，柴门行昼扃。
幅巾策藜杖，邂逅诸友生。
凉月委新照，无烦聚飞萤。
懽然造空洞，却顾轻簪缨。
虀盐未果腹，饱德如楚萍。
只应他夕来，矫首心盈盈。
次韵德符夜访世美
作者：邹浩
朝代：宋

苏子甫及瓜，装赍动檐楹。念此不数见，柴门行昼扃。幅巾策藜杖，邂逅诸友生。凉月委新照，无烦聚飞萤。欢然造空洞，却顾轻簪缨。齑盐未果腹，饱德如楚萍。只应他夕来，矫首心盈盈。
次韵德符寄世美因以招之
作者：邹浩
朝代：宋
体裁：七言绝句

织女牵牛饯我车，归来篱菊已荣枯。韩城夫子旧青眼，肯使东斋屐齿疏。
次韵德符展江怀世美
作者：邹浩
朝代：宋
体裁：七言绝句

翩翩风御返瀛洲，清梦还应此地游。凭仗云鸿寄消息，尔来何啻度三秋。
次韵德符曾家池上四诗
作者：邹浩
朝代：宋

凉雨霏霏肃径沙，芰荷无数拥烟霞。幽人不受市朝挽，竟日池边藉落花。平生一语事诚忘，凫鹤不知谁短长。跬步秋园作殊域，从他白眼嘲裙裆。庭前叶下风萧萧，暑气不敢凭虚骄。青天碧水与君共，他日谪仙宫锦袍。真乐油油波底鳞，相从款款波上萍。雁奴燕子社前后，玉树鲜风吹晚庭。
次韵德符曾家池上四诗·其一
作者：邹浩
朝代：宋
体裁：七言绝句

凉雨霏霏肃径沙，芰荷无数拥烟霞。幽人不受市朝挽，竟日池边藉落花。
次韵德符曾家池上四诗·其三
作者：邹浩
朝代：宋
体裁：七言绝句

庭前叶下风萧萧，暑气不敢凭虚骄。青天碧水与君共，他日谪仙宫锦袍。
次韵德符曾家池上四诗·其二
作者：邹浩
朝代：宋

平生一语事诚忘，凫鹤不知谁短长。跬步秋园作殊域，从他白眼嘲裙裆。
次韵德符曾家池上四诗·其二
作者：邹浩
朝代：宋

平生一语事诚忘，鳬鹤不知谁短长。
跬步秋园作殊域，从他白眼嘲帬裆。
次韵德符曾家池上四诗·其四
作者：邹浩
朝代：宋

真乐油油波底鳞，相从欵欵波上萍。
雁奴燕子社前后，玉树鲜风吹晚庭。
次韵德符曾家池上四诗·其四
作者：邹浩
朝代：宋

真乐油油波底鳞，相从款款波上萍。雁奴燕子社前后，玉树鲜风吹晚庭。
次韵德符访世美
作者：邹浩
朝代：宋

秋晨饭香积，举袂清风生。
朅来展江道，老木森亭亭。
纤埃不随步，昨宵寒露零。
人境两相值，简编焕新晴。
迁固久黄壌，椽笔窥群英。
崔子独异趣，一笑铅椠轻。
诗成似金籥，为我开尘扃。
次韵德符访世美
作者：邹浩
朝代：宋

秋晨饭香积，举袂清风生。朅来展江道，老木森亭亭。纤埃不随步，昨宵寒露零。人境两相值，简编焕新晴。迁固久黄壤，椽笔窥群英。崔子独异趣，一笑铅椠轻。诗成似金籥，为我开尘扃。
次韵德符过曾园
作者：邹浩
朝代：宋

东方澹残星，车马各有之。心落声利间，摇摇无静时。幽人独朝彻，蟾光濯涟漪。赋诗鸥鹭边，妙绝中郎词。青时正相向，白驹忽已驰。归来过我谈，闻风徒振衣。数子清玉峙，粲粲凌朝辉。持竿谢高风，钵囊聊自携。岂不一趣尚，因缘非兔丝。北去得幽圃，相与无町畦。白鸟亦忘我，共此天然姿。只应太史奏，还在颍水涯。九原审难作，幸及同襟期。
次韵德符过曾园·其一
作者：邹浩
朝代：宋

东方澹残星，车马各有之。心落声利间，摇摇无静时。幽人独朝彻，蟾光濯涟漪。赋诗鸥鹭边，妙绝中郎词。青时正相向，白驹忽已驰。归来过我谈，闻风徒振衣。
次韵德符过曾园·其一
作者：邹浩
朝代：宋

东方澹残星，车马各有之。
心落声利间，摇摇无静时。
幽人独朝彻，蟾光濯涟漪。
赋诗鸥鹭边，妙绝中郎词。
青时正相嚮，白驹忽已驰。
归来过我谈，闻风徒振衣。
次韵德符过曾园·其二
作者：邹浩
朝代：宋
体裁：古风

数子清玉峙，粲粲凌朝辉。持竿谢高风，钵囊聊自携。岂不一趣尚，因缘非兔丝。北去得幽圃，相与无町畦。白鸟亦忘我，共此天然姿。只应太史奏，还在颍水涯。九原审难作，幸及同襟期。
次韵德符马上口占
作者：邹浩
朝代：宋

直欲掩关心似水，不知开国面如田。
相逢一枕秋光裏，疑是先生亦姓边。
次韵德符马上口占
作者：邹浩
朝代：宋

直欲掩关心似水，不知开国面如田。相逢一枕秋光里，疑是先生亦姓边。
次韵慎微雪
作者：邹浩
朝代：宋

万物归根后，端来兆物华。
仙姿凝鹤氅，云路拥羊车。
但喜天时正，宁知帝力加。
有田皆玉粒，无树不琼花。
浪说朱蹄马，空余白首鸦。
酒边深荐爽，穽处巧藏窊。
径断回樵斧，波浑倚钓槎。
高门委金帛，阴壑蜕龙蛇。
功茂丰年谷，名喧好事茶。
丛轻頽瓦竹，摇迥动籤牙。
蝶冷残初梦，蜂寒閟两衙。
殷勤非俗韵，潇洒是生涯。
火变人窥异，军潜夜肃譁。
暗香迷绽蘂，新筑路平沙。
寸食方从寄，扁舟未可拏。
只应清兴在，犹似子猷家。
次韵慎微雪
作者：邹浩
朝代：宋

万物归根后，端来兆物华。仙姿凝鹤氅，云路拥羊车。但喜天时正，宁知帝力加。有田皆玉粒，无树不琼花。浪说朱蹄马，空馀白首鸦。酒边深荐爽，阱处巧藏窊。径断回樵斧，波浑倚钓槎。高门委金帛，阴壑蜕龙蛇。功茂丰年谷，名喧好事茶。丛轻颓瓦竹，摇迥动签牙。蝶冷残初梦，蜂寒閟两衙。殷勤非俗韵，潇洒是生涯。火变人窥异，军潜夜肃哗。暗香迷绽蕊，新筑路平沙。寸食方从寄，扁舟未可拿。只应清兴在，犹似子猷家。
次韵慕公实
作者：邹浩
朝代：宋

从来文史足三冬，何事明时作退翁。刺口岂能论扰扰，冥心直欲似空空。半轩苍莽雨初霁，一钓清泠月正胧。好把晨昏付香火，个中真乐更无穷。
次韵慕公实
作者：邹浩
朝代：宋

从来文史足三冬，何事明时作退翁。
刺口岂能论扰扰，冥心直欲似空空。
半轩苍莽雨初霁，一钓清泠月正胧。
好把晨昏付香火，箇中真乐更无穷。
次韵承君见寄
作者：邹浩
朝代：宋

纷纷市道久成风，平地青楼作帝宫。白玉相看有君子，坐令高议薄冥鸿。生平勋业在诗书，黑绶翩翩下蕊珠。漳水功名未为最，他年丹槛更捐躯。
次韵承君见寄·其一
作者：邹浩
朝代：宋
体裁：七言绝句

纷纷市道久成风，平地青楼作帝宫。白玉相看有君子，坐令高议薄冥鸿。
次韵承君见寄·其二
作者：邹浩
朝代：宋

生平勋业在诗书，黑绶翩翩下蕊珠。漳水功名未为最，他年丹槛更捐躯。
次韵承君见寄·其二
作者：邹浩
朝代：宋

生平勋业在诗书，黑绶翩翩下蘂珠。
漳水功名未为最，他年丹槛更捐躯。
次韵文仲元日登巽亭
作者：邹浩
朝代：宋

春随鼓角静浮游，放浪乾坤百尺楼。北陌东阡政车马，一时高兴属清流。刺字漫来得古城，柳枝桃叶入春情。人间久迟东君到，独子相投盖始倾。
次韵文仲元日登巽亭·其一
作者：邹浩
朝代：宋

春随鼓角静浮游，放浪乾坤百尺楼。北陌东阡政车马，一时高兴属清流。
次韵文仲元日登巽亭·其一
作者：邹浩
朝代：宋

春随鼓角静浮游，放浪干坤百尺楼。
北陌东阡政车马，一时高兴属清流。
次韵文仲元日登巽亭·其二
作者：邹浩
朝代：宋
体裁：七言绝句

刺字漫来得古城，柳枝桃叶入春情。人间久迟东君到，独子相投盖始倾。
次韵文仲冬夜书怀
作者：邹浩
朝代：宋

抱经何必叹空言，看取东郊旧力田。藨蓘倘能无落事，太阴居卯定丰年。长冰迎日动堤塍，堤上人行似独醒。只有群鸥疑着在，一时飞舞起寒汀。冷官裘马怯凌风，咫尺云窗邈异封。长忆去年同燕处，竹边梨栗送残冬。
次韵文仲冬夜书怀·其一
作者：邹浩
朝代：宋
体裁：七言绝句

抱经何必叹空言，看取东郊旧力田。藨蓘倘能无落事，太阴居卯定丰年。
次韵文仲冬夜书怀·其三
作者：邹浩
朝代：宋
体裁：七言绝句

冷官裘马怯凌风，咫尺云窗邈异封。长忆去年同燕处，竹边梨栗送残冬。
次韵文仲冬夜书怀·其二
作者：邹浩
朝代：宋
体裁：七言绝句

长冰迎日动堤塍，堤上人行似独醒。只有群鸥疑着在，一时飞舞起寒汀。
次韵文仲落梅
作者：邹浩
朝代：宋
体裁：五言律诗

前引苍龙驾，人间春欲光。遽先鸿灭影，应误蝶寻香。何事雪霜际，不随松桧长。无言倚晴日，酌水与君尝。
次韵显父睡起偶成
作者：邹浩
朝代：宋

杜门无复辙声来，一日刚肠欲九回。消遣但能眠白昼，较量犹胜走黄埃。霜风却暑通归路，篱菊要人荐寿杯。同我此心君最切，更将幽思托清才。
次韵显父睡起偶成
作者：邹浩
朝代：宋

杜门无復辙声来，一日刚肠欲九廽。
消遣但能眠白昼，较量犹胜走黄埃。
霜风却暑通归路，篱菊要人荐寿杯。
同我此心君最切，更将幽思託清才。
次韵樗年见简
作者：邹浩
朝代：宋

一身能几何，首尾复自畏。岂知尘表姿，落落惟所值。官摛忽相逢，欣悲十年事。须知袭人间，舒卷在毋意。他时况英声，曾冠通侯次。行矣方坦途，真贤不难继。
次韵樗年见简
作者：邹浩
朝代：宋

一身能几何，首尾復自畏。
岂知尘表姿，落落惟所值。
官攡忽相逢，欣悲十年事。
须知袭人间，舒卷在毋意。
他时况英声，曾冠通侯次。
行矣方坦途，真贤不难继。
次韵王彦温邂逅登舟
作者：邹浩
朝代：宋
体裁：七言绝句

过尽西城百丈堤，村村鸡犬午声齐。风前匹马不回首，知有幽人在竹溪。
次韵王贤良赠阳先生
作者：邹浩
朝代：宋

脩涂几阅岁终穷，鹤唳猿啼蕙帐空。杖屦何当归旧隐，静看五柳飏春风。嚣嚣所乐本非穷，曾向真乘悟色空。闻说近添方外友，清谈应得晋人风。
次韵王贤良赠阳先生·其一
作者：邹浩
朝代：宋

修涂几阅岁终穷，鹤唳猿啼蕙帐空。
杖屦何当归旧隐，静看五柳扬春风。
次韵王贤良赠阳先生·其一
作者：邹浩
朝代：宋

脩涂几阅岁终穷，鹤唳猿啼蕙帐空。杖屦何当归旧隐，静看五柳飏春风。
次韵王贤良赠阳先生·其二
作者：邹浩
朝代：宋
体裁：七言绝句

嚣嚣所乐本非穷，曾向真乘悟色空。闻说近添方外友，清谈应得晋人风。
次韵监试喜引试有日
作者：邹浩
朝代：宋

朅来凡韵续高张，凫鹤居然分短长。鸣鼓未窥才气勇，悬河先饫古今详。三秋欲半月方好，万事兼忘心更凉。只愿真贤起山国，异时端委赞垂裳。
次韵监试喜引试有日
作者：邹浩
朝代：宋

朅来凡韵续高张，鳬鹤居然分短长。
鸣鼓未窥才气勇，悬河先饫古今详。
三秋欲半月方好，万事兼忘心更凉。
只愿真贤起山国，异时端委赞垂裳。
次韵盛长官觅酒
作者：邹浩
朝代：宋
体裁：七言绝句

九万鹏程戢怒飞，驱愁却叹酒无威。頖宫官冷非文举，一斗何能醉十围。
次韵端夫闻江北水磨
作者：邹浩
朝代：宋

万事根本初难明，声之所发由声声。不有智者抉其□，直如宝剑埋丰城。风生风济孰嘘吸，制作解成琴与筝。矧兹江汉泻荆楚，含桃初熟飞流莺。波涛暗逐岁月长，激激滩际春雷谹。白沙湖边更湍急，五磨因缘资养生。城中鞭驴喘欲死，亦或人劳僵自横。借令麦破面浮玉，青蝇遽集争营营。乃知此策最长利，朱墨岂复嗤南荣。天轮地轴骇昼夜，彷佛飓扇吹苍瀛。游江夫人俨然坐，蛟龙不动如石鲸。只应神物亦持护，我辈何妨双耳清。
次韵端夫闻江北水磨
作者：邹浩
朝代：宋

万事根本初难明，声之所发由声声。
不有智者抉其□，直如宝剑埋丰城。
风生风济孰嘘吸，制作解成琴与筝。
矧兹江汉泻荆楚，含桃初熟飞流莺。
波涛暗逐岁月长，激激滩际春雷谹。
白沙湖边更湍急，五磨因缘资养生。
城中鞭驴喘欲死，亦或人劳僵自横。
借令麦破麵浮玉，青蝇遽集争营营。
乃知此策最长利，朱墨岂復嗤南荣。
天轮地轴骇昼夜，彷佛飓扇吹苍瀛。
游江夫人俨然坐，蛟龙不动如石鲸。
只应神物亦持护，我辈何妨双耳清。
次韵答交代俞樗年教授见简之什
作者：邹浩
朝代：宋

吾乡蔼多士，夫子惟英才。
妙年双眸清，不为纷华开。
飞声动寰宇，着录争徘徊。
论说翕以定，端如匡鼎来。
着鞭青云衢，飘飘谢尘埃。
伯鸾赋五噫，少陵歌七哀。
岂比太平遇，得志无疑猜。
朝纲举天网，升黜常恢恢。
胡然落泮宫，犹歉南山台。
维今尧舜君，侧席方虚怀。
简拔到寒谷，未始由梯媒。
悬知器业成，指日登蓬莱。
伊予愧朴樕，聿来托高斋。
与君出处间，一一金石谐。
岘首鬰苍莾，江流澹萦廽。
龙卧缩头角，腾骧竢春雷。
君车亦难缓，行矣明诏催。
逸步从此分，驽驾安能陪。
次韵答交代俞樗年教授见简之什
作者：邹浩
朝代：宋

吾乡蔼多士，夫子惟英才。妙年双眸清，不为纷华开。飞声动寰宇，著录争徘徊。论说翕以定，端如匡鼎来。著鞭青云衢，飘飘谢尘埃。伯鸾赋五噫，少陵歌七哀。岂比太平遇，得志无疑猜。朝纲举天网，升黜常恢恢。胡然落泮宫，犹歉南山台。维今尧舜君，侧席方虚怀。简拔到寒谷，未始由梯媒。悬知器业成，指日登蓬莱。伊予愧朴樕，聿来托高斋。与君出处间，一一金石谐。岘首郁苍莽，江流澹萦回。龙卧缩头角，腾骧俟春雷。君车亦难缓，行矣明诏催。逸步从此分，驽驾安能陪。
次韵答仲益见简
作者：邹浩
朝代：宋

镜裏年华鬓未苍，春山且喜渐芬芳。
功名富贵时来耳，底事灵台着庙堂。
次韵答仲益见简
作者：邹浩
朝代：宋

镜里年华鬓未苍，春山且喜渐芬芳。功名富贵时来耳，底事灵台著庙堂。
次韵答八十三外翁见招
作者：邹浩
朝代：宋

乃翁心事别，璧月到寒塘。攲枕三竿日，横经一炷香。尚思同燕麈，还欲对胡床。行矣拿舟去，金钟亦自将。
次韵答八十三外翁见招
作者：邹浩
朝代：宋

乃翁心事别，璧月到寒塘。
欹枕三竿日，横经一炷香。
尚思同燕麈，还欲对胡床。
行矣拏舟去，金钟亦自将。
次韵答李希白秀才
作者：邹浩
朝代：宋

数椽茆屋异千间，惭愧君歌行路难。自昔牛羊多列鼎，只今藜藿未盈箪。须将嘉木殷勤植，莫把修鳞取次蟠。请看齐城不危困，功名岂复有田单。
次韵答李希白秀才
作者：邹浩
朝代：宋

数椽茆屋异千间，惭愧君歌行路难。
自昔牛羊多列鼎，只今藜藿未盈箪。
须将嘉木殷勤植，莫把修鳞取次蟠。
请看齐城不危困，功名岂復有田单。
次韵答泽老
作者：邹浩
朝代：宋

觌面相呈是此时，了无犹豫与狐疑。南山云起北山雨，爵跃掉头吾弗知。高山不动白云深，一炷香凝弄水沉。欲去复留谁会意，黄鹂枝上啭新音。
次韵答泽老·其一
作者：邹浩
朝代：宋
体裁：七言绝句

觌面相呈是此时，了无犹豫与狐疑。南山云起北山雨，爵跃掉头吾弗知。
次韵答泽老·其二
作者：邹浩
朝代：宋

高山不动白云深，一炷香凝弄水沉。欲去复留谁会意，黄鹂枝上啭新音。
次韵答泽老·其二
作者：邹浩
朝代：宋

高山不动白云深，一炷香凝弄水沉。
欲去復留谁会意，黄鹂枝上啭新音。
次韵答端夫约春游
作者：邹浩
朝代：宋
体裁：七言绝句

分如松柏老相看，桃李风前共岁寒。只恐功名挽公去，一春能得几游盘。
次韵答詹成老谢密云龙之什
作者：邹浩
朝代：宋

龙凤小团分禁户，往往称珍减前语。
元丰天子妙风雷，万古埃尘洒新雨。
壑源春贡识此心，不比豫州常枲纻。
卿云密密拥蜿蜒，御府仅能千百数。
匪颁台阁裁几人，恩逐味增沦骨髓。
帝乡仙去鼎湖空，井閟閤门犹玉乳。
龙髯虽在龙莫形，只有云留瑞民伍。
叶家所得最非常，好事殷勤始容取。
故人分赠不遐遗，怜我哀摧病方愈。
莆阳英爽杳难攀，品目纵横谁扞御。
仰惟笔削到茶经，亟以将诚归许与。
诗来寒谷歘然春，坐觉辉光满禾黍。
次韵答詹成老谢密云龙之什
作者：邹浩
朝代：宋

龙凤小团分禁户，往往称珍减前语。元丰天子妙风雷，万古埃尘洒新雨。壑源春贡识此心，不比豫州常枲纻。卿云密密拥蜿蜒，御府仅能千百数。匪颁台阁裁几人，恩逐味增沦骨髓。帝乡仙去鼎湖空，井閟閤门犹玉乳。龙髯虽在龙莫形，只有云留瑞民伍。叶家所得最非常，好事殷勤始容取。故人分赠不遐遗，怜我哀摧病方瘉。莆阳英爽杳难攀，品目纵横谁捍禦。仰惟笔削到茶经，亟以将诚归许与。诗来寒谷歘然春，坐觉辉光满禾黍。
次韵答谢公靖节推将至襄阳见寄·其一
作者：邹浩
朝代：宋
体裁：七言绝句

不见紫芝今几年，朅来眉宇照山川。关南关北风流在，犹得时时一举鞭。
次韵答谢公靖节推将至襄阳见寄·其二
作者：邹浩
朝代：宋

宾主相忘沔水滨，高风谁与向来亲。
君能鸡黍酬初诺，我亦虀盐得此春。
桃李无言方永日，江山有路正宜人。
直须弄凤骑龙去，莫使身为可畏身。
次韵答谢公靖节推将至襄阳见寄·其二
作者：邹浩
朝代：宋

宾主相忘沔水滨，高风谁与向来亲。君能鸡黍酬初诺，我亦齑盐得此春。桃李无言方永日，江山有路正宜人。直须弄凤骑龙去，莫使身为可畏身。
次韵罗正之提刑见寄
作者：邹浩
朝代：宋

天边故人赠明月，恍惚如临沧海阔。几年麈尾阻清谈，一日中肠宽百结。钟君骨朽谁能琴，流水高山犹到今。平生宫徵愧伯牙，邂逅夫子还知心。相期端欲追前古，诸事斯言逃责数。青云穷达岂须论，廊庙由来齐子午。
次韵罗正之提刑见寄
作者：邹浩
朝代：宋

天边故人赠明月，恍惚如临沧海阔。
几年麈尾阻清谈，一日中肠寛百结。
钟君骨朽谁能琴，流水高山犹到今。
平生宫徴愧伯牙，邂逅夫子还知心。
相期端欲追前古，诸事斯言逃责数。
青云穷达岂须论，廊庙由来齐子午。
次韵罗正之朝散到临颍见寄
作者：邹浩
朝代：宋

何事委天数，平生嗤李寻。同时得君子，如古惜分阴。白发日非故，黄花秋似深。谁知千里驾，中有岁寒心。
次韵罗正之朝散到临颍见寄
作者：邹浩
朝代：宋

何事委天数，平生嗤李寻。
同时得君子，如古惜分阴。
白髪日非故，黄花秋似深。
谁知千里驾，中有岁寒心。
次韵胡秀才遗桃花
作者：邹浩
朝代：宋
体裁：七言律诗

灼灼桃源数朵红，青禽传到荜门中。傍人只喜窥春色，达士元来寄祖风。谩说几经千岁赏，会须一笑万缘空。沉香散处圆蒲稳，花自蕃鲜体自同。
次韵苏子骏寄其弟世美
作者：邹浩
朝代：宋

霜风战芜城，耿耿袖间手。峨冠何许来，逸气蟠九有。入眼无可人，终焉收下走。舌端写天河，那知胆非斗。离亭巧梯媒，节物几榆柳。所向曹匼阿，刚肠欲雷吼。饥寒挽柴车，莫获亲可否。年来但韦编，妙处知不朽。规模绵古今，元自一布肘。翛然环堵中，未觉羲皇久。三复鹡鸰诗，亦已等妍丑。此心千里同，岂愧鼻如口。更闻隐君子，随风落岩薮。崇朝公事休，嗜好斥杯酒。幅巾款玄谈，聪明谢天诱。万象悬目前，轩豁开户牖。坐令黄堂上，观净亦成垢。维皇急亲贤，承庸拔师友。丘壑难自娱，岩廊拱文母。只恐行赐环，仙去误鸡狗。与其羡长生，孰若寿黔首。一语君试听，黄梅未当剖。
次韵苏子骏寄其弟世美
作者：邹浩
朝代：宋

霜风战芜城，耿耿袖间手。
峩冠何许来，逸气蟠九有。
入眼无可人，终焉收下走。
舌端写天河，那知胆非斗。
离亭巧梯媒，节物几榆柳。
所向曹匼阿，刚肠欲雷吼。
饥寒挽柴车，莫获亲可否。
年来但韦编，妙处知不朽。
规模绵古今，元自一布肘。
翛然环堵中，未觉羲皇久。
三復鹡鸰诗，亦已等妍丑。
此心千里同，岂愧鼻如口。
更闻隐君子，随风落岩薮。
崇朝公事休，嗜好斥杯酒。
幅巾欵玄谈，聪明谢天诱。
万象悬目前，轩豁开户牖。
坐令黄堂上，观浄亦成垢。
维皇急亲贤，承庸拔师友。
丘壑难自娱，岩廊拱文母。
只恐行赐环，仙去误鸡狗。
与其羡长生，孰若寿黔首。
一语君试听，黄梅未当剖。
次韵蔡天启寄籍田令
作者：邹浩
朝代：宋

兴来云路欲飞仙，风更吹凉入绮钱。
岂但乌衣今莫逆，也知白鸟旧相便。
波随静止荷初展，舟逐閒移楫自眠。
我亦书边有余日，与君同到五湖天。
次韵蔡天启寄籍田令
作者：邹浩
朝代：宋

兴来云路欲飞仙，风更吹凉入绮钱。岂但乌衣今莫逆，也知白鸟旧相便。波随静止荷初展，舟逐閒移楫自眠。我亦书边有馀日，与君同到五湖天。
次韵蔡宽夫解元暮春见怀
作者：邹浩
朝代：宋

九十青阳安在哉，临风搔首谩迟回。春于我辈非无意，诗必先成为有才。拖架酴醾香破麝，翻阶芍药大逾杯。病除更约归愚子，浮蚁犹堪席地开。惊红簌簌点苍苔，春去黄鹂唤不回。九藏脉参知我病，千人笔扫见君才。会须磥砢挥谈麈，方悟蜿蜒落酒杯。命驾相应怜叔夜，笑颜一月几能开。
次韵蔡宽夫解元暮春见怀·其二
作者：邹浩
朝代：宋

惊红簌簌点苍苔，春去黄鹂唤不回。九藏脉参知我病，千人笔扫见君才。会须磥砢挥谈麈，方悟蜿蜒落酒杯。命驾相应怜叔夜，笑颜一月几能开。
次韵蔡寛夫解元暮春见怀·其一
作者：邹浩
朝代：宋
体裁：七言律诗

九十青阳安在哉，临风搔首谩迟回。春于我辈非无意，诗必先成为有才。拖架酴醾香破麝，翻阶芍药大逾杯。病除更约归愚子，浮蚁犹堪席地开。
次韵蔡寛夫解元暮春见怀·其二
作者：邹浩
朝代：宋

惊红簌簌点苍苔，春去黄鹂唤不回。
九藏脉参知我病，千人笔扫见君才。
会须磥砢挥谈尘，方悟蜿蜒落酒杯。
命驾相应怜叔夜，笑颜一月几能开。
次韵谢文仲惠酴醾
作者：邹浩
朝代：宋

绕架应怜不记归，故分新摘慰栖迟。慧香妙质无人共，赖有青笺寄我诗。
次韵谢文仲惠酴醾
作者：邹浩
朝代：宋

遶架应怜不记归，故分新摘慰栖迟。
慧香妙质无人共，赖有青笺寄我诗。
次韵赵希元忆处州梅花
作者：邹浩
朝代：宋

万花头上占天工，得意开时斗未东。破月麝脐来馥郁，横烟玉树净玲珑。暖归故蕊应欺雪，人在他乡正御风。借问殷勤动诗兴，忘机争似鹿皮翁。
次韵赵希元忆处州梅花
作者：邹浩
朝代：宋

万花头上占天工，得意开时斗未东。
破月麝脐来馥郁，横烟玉树浄玲珑。
暖归故蘃应欺雪，人在他乡正御风。
借问殷勤动诗兴，忘机争似鹿皮翁。
次韵述之
作者：邹浩
朝代：宋
体裁：七言绝句

杜陵秋拟问真源，博望亲从天上还。不使清风委平地，斯人今日在陉山。
次韵述之谢寄兰
作者：邹浩
朝代：宋

朅来幽韵与时分，雅称深沉扬子云。
记取人间多恶草，一莸能败十年薫。
次韵述之谢寄兰
作者：邹浩
朝代：宋

朅来幽韵与时分，雅称深沉扬子云。记取人间多恶草，一莸能败十年薰。
次韵道卿寄同僚
作者：邹浩
朝代：宋

从事休嗟我独劳，何如对雪咏瀌瀌。圣贤潋滟冬来美，朋旧绸缪老不凋。仇览初年犹主簿，田单他日竟屠聊。上方侧席搜遗逸，未易沅湘作大招。
次韵道卿寄同僚
作者：邹浩
朝代：宋

从事休嗟我独劳，何如对雪咏瀌瀌。
圣贤潋灔冬来美，朋旧绸缪老不凋。
仇覧初年犹主簿，田单他日竟屠聊。
上方侧席捜遗逸，未易沅湘作大招。
次韵邓州范仲成秘校见寄
作者：邹浩
朝代：宋

落笔文章真宋玉，八面纵横欺炙毂。
潜藏头角卧南阳，刖足岂是王骀辱。
每嗟愚贾谩操金，他日辛勤只书簏。
丈夫事业会惊人，谁知范叔成张禄。
相逢怜我再虀盐，不羡高门厌粱肉。
追惟吴国旧时踪，山澹晴烟水输渌。
几年嵇阮作参商，漠漠茂林空自竹。
懽然一笑换凄凉，端遇牛公容杜牧。
尔来日月更中天，未应寂寞餐秋菊。
次韵邓州范仲成秘校见寄
作者：邹浩
朝代：宋

落笔文章真宋玉，八面纵横欺炙毂。潜藏头角卧南阳，刖足岂是王骀辱。每嗟愚贾谩操金，他日辛勤只书簏。丈夫事业会惊人，谁知范叔成张禄。相逢怜我再齑盐，不羡高门厌粱肉。追惟吴国旧时踪，山澹晴烟水输渌。几年嵇阮作参商，漠漠茂林空自竹。欢然一笑换凄凉，端遇牛公容杜牧。尔来日月更中天，未应寂寞餐秋菊。
次韵酬德符湖上春色
作者：邹浩
朝代：宋
体裁：七言绝句

乘风曾到水晶宫，春色椎轮日力中。几处梅花傲残雪，不随桃李事轻红。
次韵醇中见寄
作者：邹浩
朝代：宋
体裁：古风

此身风中蓬，飘飖洛西豪。所向不胶漆，杜门天自高。坐怀平生友，皎皎眉间毫。书随鹊声来，厚我逾绨袍。如何东野鸣，亦复追离骚。彼苍久已均，后逸须先劳。试看刀笔微，他日犹萧曹。曲蘖正多事，要在餔其糟。勿谓伯乐死，辕下终奇遭。况乃掣电中，几许堪游遨。展江涵清空，春光集渔舠。命驾裁数驿，慰此心忉忉。吕安何人斯，君首无徒搔。
次韵醇中见寄
作者：邹浩
朝代：宋

此身风中蓬，飘飖洛西豪。所向不胶漆，杜门天自高。坐怀平生友，皎皎眉间毫。书随鹊声来，厚我逾绨袍。如何东野鸣，亦复追离骚。彼苍久已均，后逸须先劳。试看刀笔微，他日犹萧曹。麴蘖正多事，要在餔其糟。勿谓伯乐死，辕下终奇遭。况乃掣电中，几许堪游遨。展江涵清空，春光集渔舠。命驾裁数驿，慰此心忉忉。吕安何人斯，君首无徒搔。
次韵醇中见寄
作者：邹浩
朝代：宋

此身风中蓬，飘飖洛西豪。
所向不胶漆，杜门天自高。
坐怀平生友，皎皎眉间毫。
书随鹊声来，厚我逾绨袍。
如何东野鸣，亦復追离骚。
彼苍久已均，后逸须先劳。
试看刀笔微，他日犹萧曹。
麹蘖正多事，要在餔其糟。
勿谓伯乐死，辕下终奇遭。
况乃掣电中，几许堪游遨。
展江涵清空，春光集渔舠。
命驾裁数驿，慰此心忉忉。
吕安何人斯，君首无徒搔。
次韵钱济明访定力僧及寄吴行古三首
作者：邹浩
朝代：宋

门前朝市喧，门内山谷寂。昨来有虑心，到此了无迹。况复有高僧，炯炯双眼碧。渠今未易亲，拄杖鸣百尺。知君从之游，勤我遥相忆。安得双树傍，题名拂尘壁。北阙来新荣，南溪抱初寂。二子非世交，穷通偶殊迹。诗书寄平生，孤云卷晴碧。遥遥天一涯，回首无咫尺。伊予亦乡邦，岂敢烦记忆。尚误分隋珠，宵光动墙壁。万物递先死，憧憧尝未寂。中有不动尊，随方示形迹。巨海何曾波，长天自来碧。谁令失坦途，认此躯七尺。空华初无根，欣厌浪思忆。君今倘回光，奚须凿邻壁。
次韵钱济明访定力僧及寄吴行古三首·其一
作者：邹浩
朝代：宋

门前朝市喧，门内山谷寂。昨来有虑心，到此了无迹。况复有高僧，炯炯双眼碧。渠今未易亲，拄杖鸣百尺。知君从之游，勤我遥相忆。安得双树傍，题名拂尘壁。
次韵钱济明访定力僧及寄吴行古三首·其一
作者：邹浩
朝代：宋

门前朝市喧，门内山谷寂。
昨来有虑心，到此了无迹。
况復有高僧，炯炯双眼碧。
渠今未易亲，拄杖鸣百尺。
知君从之游，勤我遥相忆。
安得双树傍，题名拂尘壁。
次韵钱济明访定力僧及寄吴行古三首·其三
作者：邹浩
朝代：宋
体裁：古风

万物递先死，憧憧尝未寂。中有不动尊，随方示形迹。巨海何曾波，长天自来碧。谁令失坦途，认此躯七尺。空华初无根，欣厌浪思忆。君今倘回光，奚须凿邻壁。
次韵钱济明访定力僧及寄吴行古三首·其二
作者：邹浩
朝代：宋

北阙来新荣，南溪抱初寂。二子非世交，穷通偶殊迹。诗书寄平生，孤云卷晴碧。遥遥天一涯，回首无咫尺。伊予亦乡邦，岂敢烦记忆。尚误分隋珠，宵光动墙壁。
次韵钱济明访定力僧及寄吴行古三首·其二
作者：邹浩
朝代：宋

北阙来新荣，南溪抱初寂。
二子非世交，穷通偶殊迹。
诗书寄平生，孤云卷晴碧。
遥遥天一涯，回首无咫尺。
伊予亦乡邦，岂敢烦记忆。
尚误分隋珠，宵光动墻壁。
次韵钱𡵒雪中
作者：邹浩
朝代：宋
体裁：五言律诗

六出飞琼玖，云愁正腊天。寒声生密竹，爽气彻纯绵。故苑风初静，重楼月向圆。何当酬此景，蘸甲引金船。
次韵陈君益见寄
作者：邹浩
朝代：宋

冉冉岁云暮，泠然流水心。他邦勤短策，今日慰孤斟。竹韵凌风远，花光受月侵。毫端落珠琲，三复故情深。
次韵陈君益见寄
作者：邹浩
朝代：宋

冉冉岁云暮，泠然流水心。
他邦勤短策，今日慰孤斟。
竹韵凌风远，花光受月侵。
毫端落珠琲，三復故情深。
次韵韩君表雪中感怀
作者：邹浩
朝代：宋

龙衣不解颜，忧民向来急。天高委真符，年丰兆原隰。连山水气昏，过云雁声涩。先春凌马奔，投隙作尘入。濒竹乍萧萧，惊风还汲汲。颇轻花斗狂，肯共雨争湿。夜半回晓光，木杪森鹄立。开编适吾心，鼓枻辍清集。一饱傥可偿，万事非所及。想见秋稼前，腰镰荷青笠。
次韵韩君表雪中感怀
作者：邹浩
朝代：宋

龙衣不解颜，忧民向来急。
天高委真符，年丰兆原隰。
连山水气昏，过云鴈声涩。
先春凌马奔，投隙作尘入。
濒竹乍萧萧，惊风还汲汲。
颇轻花闘狂，肯共雨争湿。
夜半回晓光，木杪森鹄立。
开编适吾心，鼓枻辍清集。
一饱傥可偿，万事非所及。
想见秋稼前，腰镰荷青笠。
次韵马叔宝忆梅
作者：邹浩
朝代：宋
体裁：七言律诗

儒冠染尽马蹄尘，又见年光冉冉新。寄我一枝无驿使，赖君佳句有阳春。雪边孤韵谢安石，风际幽香韩得真。何日相携拂衣去，澹烟微月楚江滨。
次韵魏道辅教授折梅怀荆帅望之
作者：邹浩
朝代：宋

霜风未放江梅折，似向人间将价索。冷然一解冰雪颜，花有天伦此其伯。见卵求鸡亦非早，只今已觉和羹好。殷勤犹是故时香，驿路一枝情淼淼。我公所向物皆春，想见新花如汉滨。新花故人政如此，欲了此心惟斲轮。
次韵魏道辅教授折梅怀荆帅望之
作者：邹浩
朝代：宋

霜风未放江梅折，似向人间将价索。
冷然一解冰雪颜，花有天伦此其伯。
见卵求鸡亦非早，只今已觉和羹好。
殷勤犹是故时香，驿路一枝情淼淼。
我公所向物皆春，想见新花如汉滨。
新花故人政如此，欲了此心惟斵轮。
次韵龙阳孔方平秋居见怀
作者：邹浩
朝代：宋
体裁：五言律诗

黄落龙山暮，天高霁色澄。栖岩方自若，吾子亦难能。家学潜东国，时文斥茂陵。遥知见怀处，诗就耿寒灯。
正彦
作者：邹浩
朝代：宋

东堂当日偶差肩，屈指今逾二十年。
君作长官邻邑内，我为迁客此江边。
时乖出处宜安土，道在穷通莫问天。
只恐頖宫真拜勑，无因重获奉周旋。
正彦
作者：邹浩
朝代：宋

东堂当日偶差肩，屈指今逾二十年。君作长官邻邑内，我为迁客此江边。时乖出处宜安土，道在穷通莫问天。只恐頖宫真拜敕，无因重获奉周旋。
母氏安康郡太君生日三十韵
作者：邹浩
朝代：宋

朱明初启节，分卦属纯乾。善积名门久，祥开淑质贤。柔仪应月吕，和气集薰弦。奕世儒风蔼，持家礼法传。乘龙来配德，采藻助承先。姑耄勤朝乳，功馀绎旧编。卜邻严子教，截发盛宾筵。萱草欣多豫，鸤鸠咏不偏。乡闾师肃穆，坤道信完全。自辍齐眉奉，尤于内典专。三车窥至喻，一笑悟真筌。荣辱忘区别，优游任众缘。居常遵坦路，方寸湛澄渊。浩也端愚陋，身兮数仆颠。范滂蒙训敕，梦得念慈怜。放逐清湘外，羁縻苍桂边。遥知今日燕，想见瑞炉烟。弟侄纷为寿，亲朋俨造前。焚香控南斗，极目望东阡。鸾鹤翔仙岭，龟鱼动乐川。安康符郡号，昌炽赋诗篇。计已闻消息，惟新获洗湔。赐环叨霈泽，衣綵即归田。省定深如志，生成实荷天。岂徒宽虑耳，必是倍欢然。虽阻随行拜，犹胜避瘴眠。鹏抟九万里，椿大八千年。就养逾曾晰，承颜继闵骞。尚存诚意在，终冀夙心圆。永结老人好，星光盈紫躔。
母氏安康郡太君生日三十韵
作者：邹浩
朝代：宋

朱明初启节，分卦属纯干。
善积名门久，祥开淑质贤。
柔仪应月吕，和气集薫絃。
奕世儒风蔼，持家礼法传。
乘龙来配德，采藻助承先。
姑耄勤朝乳，功余绎旧编。
卜邻严子教，截髮盛宾筵。
萱草欣多豫，鸤鸠咏不偏。
乡闾师肃穆，坤道信完全。
自辍齐眉奉，尤于内典専。
三车窥至喻，一笑悟真筌。
荣辱忘区别，优游任众缘。
居常遵坦路，方寸湛澄渊。
浩也端愚陋，身兮数仆颠。
范滂蒙训敕，梦得念慈怜。
放逐清湘外，覉縻苍桂边。
遥知今日燕，想见瑞炉烟。
弟侄纷为寿，亲朋俨造前。
焚香控南斗，极目望东阡。
鸾鹤翔仙岭，龟鱼动乐川。
安康符郡号，昌炽赋诗篇。
计已闻消息，惟新获洗湔。
赐环叨霈泽，衣綵即归田。
省定深如志，生成实荷天。
岂徒寛虑耳，必是倍欢然。
虽阻随行拜，犹胜避瘴眠。
鹏抟九万里，椿大八千年。
就养逾曾晳，承颜继闵骞。
尚存诚意在，终冀夙心圆。
永结老人好，星光盈紫躔。
母氏诞生之日得家书喜不自胜形于鄙句
作者：邹浩
朝代：宋

萱草留春瑞气长，二年吴越杳相望。炉烟正起依南极，乡信俄来自北堂。委曲备闻逾获宝，欢欣遥想盛称觞。人心天意端如此，行矣归宁慰寿康。
母氏诞生之日得家书喜不自胜形于鄙句
作者：邹浩
朝代：宋

萱草留春瑞气长，二年吴越杳相望。
鑪烟正起依南极，乡信俄来自北堂。
委曲备闻逾获宝，欢欣遥想盛称觞。
人心天意端如此，行矣归宁慰寿康。
求刘知录澄泥香炉
作者：邹浩
朝代：宋

千卷新书三叠琴，青灯炯炯夜沉沉。
野人此外无余好，只欠澄泥一炷深。
求刘知录澄泥香炉
作者：邹浩
朝代：宋

千卷新书三叠琴，青灯炯炯夜沉沉。野人此外无馀好，只欠澄泥一炷深。
池上
作者：邹浩
朝代：宋

荷花荷叶满池塘，柄柄摇风作晚凉。
忽忆新开湖裏过，遶船终日送清香。
池上
作者：邹浩
朝代：宋

荷花荷叶满池塘，柄柄摇风作晚凉。忽忆新开湖里过，绕船终日送清香。
汩罗
作者：邹浩
朝代：宋
体裁：七言绝句

忠洁云亡几百秋，汨罗江水湛清流。是非折衷无夫子，直至如今口未休。
治梅圃
作者：邹浩
朝代：宋

只有今年对此花，此花欣送我还家。呼童扫溉放花出，作意相从归去誇。中间篱障压根蟠，四面荆榛逼树攒。今日削除随手净，放梅高出紫云端。
治梅圃·其一
作者：邹浩
朝代：宋

只有今年对此花，此花欣送我还家。
呼童扫溉放花出，作意相从归去夸。
治梅圃·其一
作者：邹浩
朝代：宋

只有今年对此花，此花欣送我还家。呼童扫溉放花出，作意相从归去誇。
治梅圃·其二
作者：邹浩
朝代：宋

中间篱障压根蟠，四面荆榛逼树攅。
今日削除随手浄，放梅高出紫云端。
治梅圃·其二
作者：邹浩
朝代：宋

中间篱障压根蟠，四面荆榛逼树攒。今日削除随手净，放梅高出紫云端。
泛汉江·其一
作者：邹浩
朝代：宋

汉江衮衮接天流，百里舟行一转眸。
白浪激风鸣战鼓，青山迎棹走长虬。
均阳已断南柯梦，鄼上还惊宋玉秋。
南望祖茔能几驿，王程不得下荆州。
泛汉江·其一
作者：邹浩
朝代：宋

汉江衮衮接天流，百里舟行一转眸。白浪激风鸣战鼓，青山迎棹走长虬。均阳已断南柯梦，酂上还惊宋玉秋。南望祖茔能几驿，王程不得下荆州。
泛汉江·其三
作者：邹浩
朝代：宋

山束长江激箭奔，扁舟冲破白鸥群。故人正在笙篁里，一枕滩声谁与分。
泛汉江·其三
作者：邹浩
朝代：宋

山束长江激箭奔，扁舟衝破白鸥羣。
故人正在笙篁裏，一枕滩声谁与分。
泛汉江·其二
作者：邹浩
朝代：宋

谁家游女戏江滨，才见舟来竞敛身。须信文王风化远，至今犹自被行人。
泛汉江·其二
作者：邹浩
朝代：宋

谁家游女戏江滨，才见舟来竞敛身。须信文王风化远，至今犹自被行人。山束长江激箭奔，扁舟冲破白鸥群。故人正在笙篁里，一枕滩声谁与分。
泛汉江·其二
作者：邹浩
朝代：宋

谁家游女戏江滨，纔见舟来竞敛身。
须信文王风化远，至今犹自被行人。
泛舟·其一
作者：邹浩
朝代：宋
体裁：七言绝句

乘兴扁舟过赵村，满家滩上水连云。欣然便欲寻源去，织女机边日未曛。
泛舟·其二
作者：邹浩
朝代：宋

风净一奁水镜，云开两行山屏。白鹭亦知人意，飞来伫立寒汀。
泛舟·其二
作者：邹浩
朝代：宋

风浄一奁水镜，云开两行山屏。
白鹭亦知人意，飞来伫立寒汀。
洗竹
作者：邹浩
朝代：宋

欣欣花草不关心，绝倒宫庭一亩阴。
夏箨陨风裁几日，秋筠要月拟千寻。
携持斤斧从他怪，缭绕栏干着意深。
全是吴中旧潇洒，过门应喜伴龙吟。
洗竹
作者：邹浩
朝代：宋

欣欣花草不关心，绝倒宫庭一亩阴。夏箨陨风裁几日，秋筠要月拟千寻。携持斤斧从他怪，缭绕栏干著意深。全是吴中旧潇洒，过门应喜伴龙吟。
济明不预虎丘之游作此寄之
作者：邹浩
朝代：宋
体裁：七言律诗

虎据千年一故丘，尔来形胜绝南州。池清不碍龙收影，台迥犹疑石点头。白日青天秋更好，幅巾藜杖晓同游。遥知正拥双旌坐，直上云峰一凭楼。
清华阁
作者：邹浩
朝代：宋
体裁：七言绝句

泉石清华世岂知，萧然无是亦无非。二年于此陪鸥鹭，收得閒中勋业归。
清明日游大明道中
作者：邹浩
朝代：宋
体裁：七言绝句

春风荡漾遍天涯，纵步郊原事事嘉。不许游人同所得，竹林深处试龙茶。
渔家傲·慧眼舒光无不见
作者：邹浩
朝代：宋
体裁：词

慧眼舒光无不见。尘中一一藏经卷。闻说大千摊已遍。门方便。法轮尽向毫端转。月挂烛笼知再见。西方可履休回盼。要与老岑同掣电。酬所愿。欣逢十二观音面。
渡汶河
作者：邹浩
朝代：宋
体裁：七言绝句

旧来纸上得河名，今日横过彻底清。浚治早经神禹手，若为汩汩尚西行。
游湘西道林寺用沈传师韵
作者：邹浩
朝代：宋

赐还殊无功可论，放逐复向山前奔。道人眸子炯如故，邀我累日游祗园。御书新閤插霄汉，祝融严拱世所尊。恍然身世脱尘垢，矫若鸿鹄辞笼樊。是时秋老雨脚断，晴光万里凌朝昏。北辰直下望天阙，纷纷郁郁卿云屯。綵衣兰膳奉颜色，想见协气还闺门。雁飞不到竟何许，日冀□□除瘢痕。四年之中两到此，易摇难立怜孤根。方寸倏忽丛百感，湘源白鹤空盈樽。道人顾我亦无语，但指幡从风际翻。由来否泰反其类，况逢主圣同羲轩。而今而后戒覆辙，长记崇宁初纪元。
游湘西道林寺用沈传师韵
作者：邹浩
朝代：宋

赐还殊无功可论，放逐復向山前奔。
道人眸子炯如故，邀我累日游祗园。
御书新閤插霄汉，祝融严拱世所尊。
恍然身世脱尘垢，矫若鸿鹄辞笼樊。
是时秋老雨脚断，晴光万里凌朝昏。
北辰直下望天阙，纷纷郁郁卿云屯。
綵衣兰膳奉颜色，想见协气还闺门。
鴈飞不到竟何许，日冀□□除瘢痕。
四年之中两到此，易摇难立怜孤根。
方寸倐忽丛百感，湘源白鹤空盈樽。
道人顾我亦无语，但指幡从风际翻。
由来否泰反其类，况逢主圣同羲轩。
而今而后戒覆辙，长记崇宁初纪元。
湖上
作者：邹浩
朝代：宋

等閒来棹钓鱼船，鸥鹭相忘亦自然。多事脩鳞跃波底，一齐鸣翼上青天。烟含夜色迷修竹，雁带秋声落晚沙。不是胸中有云梦，只应悽恻满天涯。
湖上
作者：邹浩
朝代：宋

菱盘不复藏秋水，蒲剑犹能战晚风。共陟孤高更忘适，纷纷霜叶下晴空。
湖上
作者：邹浩
朝代：宋

菱盘不復藏秋水，蒲剑犹能战晚风。
共陟孤高更忘适，纷纷霜叶下晴空。
湖上·其一
作者：邹浩
朝代：宋

等閒来棹钓鱼船，鸥鹭相忘亦自然。
多事修鳞跃波底，一齐鸣翼上青天。
湖上·其一
作者：邹浩
朝代：宋

等閒来棹钓鱼船，鸥鹭相忘亦自然。多事脩鳞跃波底，一齐鸣翼上青天。
湖上·其二
作者：邹浩
朝代：宋

烟含夜色迷修竹，雁带秋声落晚沙。不是胸中有云梦，只应悽恻满天涯。
湖上·其二
作者：邹浩
朝代：宋

烟含夜色迷修竹，鴈带秋声落晚沙。
不是胸中有云梦，只应悽恻满天涯。
湖上杂咏
作者：邹浩
朝代：宋

荷叶如钱三月时，幅巾藜杖一追随。尔来胜事知多少，惟有风标公子知。何处清风作晚凉，解衣相与面沧浪。青萍紫芡令人恨，遮却琉璃万顷光。华亭标格本青云，邂逅西湖秋复春。作意一声君会否，鹓鸾集处是真人。疾病经旬厌药杯，喜君折简傍湖来。浓云几败乃翁事，赖有南风为约开。滨湖一一敞雕栏，自是黄尘不汝閒。今日舒眉宁易得，未应轻作剡溪还。霜蹄桧楫久途穷，暂喜天时人事同。濯热不须三岛去，高谈落麈自生风。嵯峨秀色雨晴时，极目城隅更落晖。何必鲈鱼动秋意，好携双屐便言归。
湖上杂咏·其七
作者：邹浩
朝代：宋
体裁：七言绝句

嵯峨秀色雨晴时，极目城隅更落晖。何必鲈鱼动秋意，好携双屐便言归。
湖上杂咏·其三
作者：邹浩
朝代：宋

华亭标格本青云，邂逅西湖秋复春。作意一声君会否，鹓鸾集处是真人。
湖上杂咏·其三
作者：邹浩
朝代：宋

华亭标格本青云，邂逅西湖秋復春。
作意一声君会否，鹓鸾集处是真人。
湖上杂咏·其二
作者：邹浩
朝代：宋
体裁：七言绝句

何处清风作晚凉，解衣相与面沧浪。青萍紫芡令人恨，遮却琉璃万顷光。
湖上杂咏·其五
作者：邹浩
朝代：宋
体裁：七言绝句

滨湖一一敞雕栏，自是黄尘不汝閒。今日舒眉宁易得，未应轻作剡溪还。
湖上杂咏·其六
作者：邹浩
朝代：宋
体裁：七言绝句

霜蹄桧楫久途穷，暂喜天时人事同。濯热不须三岛去，高谈落麈自生风。
湖上杂咏·其四
作者：邹浩
朝代：宋
体裁：七言绝句

疾病经旬厌药杯，喜君折简傍湖来。浓云几败乃翁事，赖有南风为约开。
湖上联句
作者：邹浩
朝代：宋
体裁：五言绝句

遥岑舣舟见，野思过桥生。兴尽回兰棹，归鞍月正明。
湖上访世美不遇
作者：邹浩
朝代：宋
体裁：七言绝句

夜雨朝晴似蜀天，湖光山色故人边。琵琶不许陪犀麈，听水亭东一黯然。
湘阴邓氏翠微洞
作者：邹浩
朝代：宋
体裁：五言绝句

卧云云无心，听松松有韵。快哉耳目中，吾今亦同分。
滑石泉
作者：邹浩
朝代：宋

马头今日度严关，十九年前去复还。惟有流泉声似旧，凭栏重听响潺潺。
滑石泉
作者：邹浩
朝代：宋

马头今日度严关，十九年前去復还。
惟有流泉声似旧，凭栏重听响潺潺。
滩声
作者：邹浩
朝代：宋

江流随落复随生，巧作滩声入户庭。六律五音无不有，人谁如我饱曾听。
滩声
作者：邹浩
朝代：宋

江流随落復随生，巧作滩声入户庭。
六律五音无不有，人谁如我饱曾听。
滩声
作者：邹浩
朝代：宋

长滩斗折转城隅，激浪飞声昼夜俱。猛讶龙骧带雷雨，缓疑仙会集笙竽。吟风古木那能和，弄影幽禽只自娱。我已无心到天籁，凭栏聊为一踟蹰。洗耳何须颍水清，淫哇涤去有滩声。宫商别奏天然曲，淡薄追还物外情。聊与沙鸥均至乐，谩同渔父引馀觥。个中一拍谁人会，长啸归来烟雾生。
滩声·其一
作者：邹浩
朝代：宋
体裁：七言律诗

长滩斗折转城隅，激浪飞声昼夜俱。猛讶龙骧带雷雨，缓疑仙会集笙竽。吟风古木那能和，弄影幽禽只自娱。我已无心到天籁，凭栏聊为一踟蹰。
滩声·其二
作者：邹浩
朝代：宋

洗耳何须颍水清，淫哇涤去有滩声。宫商别奏天然曲，淡薄追还物外情。聊与沙鸥均至乐，谩同渔父引馀觥。个中一拍谁人会，长啸归来烟雾生。
滩声·其二
作者：邹浩
朝代：宋

洗耳何须颍水清，滛哇涤去有滩声。
宫商别奏天然曲，淡薄追还物外情。
聊与沙鸥均至乐，谩同渔父引余觥。
箇中一拍谁人会，长啸归来烟雾生。
潇湘道中
作者：邹浩
朝代：宋

清湘浮影动涟漪，寒日收光下翠微。回首君亲正无奈，幽禽俄叫不如归。极目潇湘漾碧澜，万峰插水巧弯环。我来日日忘饥坐，却爱真山似假山。万死犹轻罪有馀，恩容循省但流居。潇湘二水相逢处，无复波涛今自如。
潇湘道中·其一
作者：邹浩
朝代：宋
体裁：七言绝句

清湘浮影动涟漪，寒日收光下翠微。回首君亲正无奈，幽禽俄叫不如归。
潇湘道中·其三
作者：邹浩
朝代：宋

万死犹轻罪有余，恩容循省但流居。
潇湘二水相逢处，无復波涛今自如。
潇湘道中·其三
作者：邹浩
朝代：宋

万死犹轻罪有馀，恩容循省但流居。潇湘二水相逢处，无复波涛今自如。
潇湘道中·其二
作者：邹浩
朝代：宋
体裁：七言绝句

极目潇湘漾碧澜，万峰插水巧弯环。我来日日忘饥坐，却爱真山似假山。
潜亨既见和再作此赠之
作者：邹浩
朝代：宋

不作苟见如君平，不以礼屈如樊英。扊扅坚卧三十载，凛凛风声人自倾。墙东墙西过高马，往往愧汗面发赪。岂知嗜欲极豺虎，白昼择肉无厌盈。有时一饭稔奇祸，他年五鼎还遭烹。狡兔未灭黄犬在，突兀上蔡空前城。先生谢去既饱德，鼓腹之趣终难名。更要我辈集匙箸，风雨不变如鸡鸣。自怜头额乏奇表，几与齑盐同此生。不愁捩手遂倾覆，只愁未至闻戛羹。
潜亨既见和再作此赠之
作者：邹浩
朝代：宋

不作苟见如君平，不以礼屈如樊英。
扊扅坚卧三十载，凛凛风声人自倾。
墻东墻西过高马，往往愧汗面发赪。
岂知嗜欲极豺虎，白昼择肉无厌盈。
有时一饭稔奇祸，他年五鼎还遭烹。
狡兔未灭黄犬在，突兀上蔡空前城。
先生谢去既饱德，鼓腹之趣终难名。
更要我辈集匙筯，风雨不变如鷄鸣。
自怜头额乏奇表，几与虀盐同此生。
不愁捩手遂倾覆，只愁未至闻戞羹。
澹山
作者：邹浩
朝代：宋

目击何人妙得知，谩携斧子住岩隈。衔花无复鸟兴供，运木有时神倒栽。丈室每思云外去，沱山长记雨中来。凭师更展慈悲力，早使回头一笑开。
澹山
作者：邹浩
朝代：宋

目击何人妙得知，谩携斧子住岩隈。
衔花无復鸟兴供，运木有时神倒栽。
丈室每思云外去，沱山长记雨中来。
凭师更展慈悲力，早使回头一笑开。
澹山尹文老画像赞
作者：邹浩
朝代：宋
体裁：赞

有时皱聚双眉，有时笑开双脸。澹山不解谩人，一任诸方点检。
灯花甚奇
作者：邹浩
朝代：宋

草赦今朝锁北门，灯花来报我蒙恩。巧当楼阁中间立，高出光明几次繁。辽绝虽然如异域，生成本不间孤根。此身曲荷乾坤力，仰答洪私它日论。
灯花甚奇
作者：邹浩
朝代：宋

草赦今朝锁北门，灯花来报我蒙恩。
巧当楼阁中间立，高出光明几次繁。
辽绝虽然如异域，生成本不间孤根。
此身曲荷干坤力，仰答洪私它日论。
烹密云龙
作者：邹浩
朝代：宋

君不见子建七步俄一诗，太冲十年仅三赋。
相去何啻楚与越，尔来题品皆才具。
我生尚友到古人，袖手寒窗重惭惧。
巧迟拙速非所长，舟泝湍流只如故。
秋风逸思谁肯分，惟资茗饮祛昏瞀。
人间气味足奇功，毕竟不能成好句。
集仙公子天上回，拭目元丰新制度。
夜光明月岂足珍，矫矫真龙翳云雾。
潜藏飞跃自有时，只恐缄縢终不固。
况闻醉翁归颍东，更号六一逃机务。
震霆端的助滂沱，名称恰应当年数。
从今掩卷待青禽，晴轩屑玉和甘露。
胸中无復旧尘埃，五物狂吟在朝暮。
须知料虎戚自贻，莫讥恶客君家蠧。
烹密云龙
作者：邹浩
朝代：宋

君不见子建七步俄一诗，太冲十年仅三赋。相去何啻楚与越，尔来题品皆才具。我生尚友到古人，袖手寒窗重惭惧。巧迟拙速非所长，舟溯湍流只如故。秋风逸思谁肯分，惟资茗饮祛昏瞀。人间气味足奇功，毕竟不能成好句。集仙公子天上回，拭目元丰新制度。夜光明月岂足珍，矫矫真龙翳云雾。潜藏飞跃自有时，只恐缄縢终不固。况闻醉翁归颍东，更号六一逃机务。震霆端的助滂沱，名称恰应当年数。从今掩卷待青禽，晴轩屑玉和甘露。胸中无复旧尘埃，五物狂吟在朝暮。须知料虎戚自贻，莫讥恶客君家蠹。
独坐
作者：邹浩
朝代：宋
体裁：五言绝句

庭下芝兰秀，堂中简策清。都缘无嗜好，不是近声名。
独坐偶书
作者：邹浩
朝代：宋

梧桐沐雨响玲珑，帘幕阴阴扬晚风。
讲诵乍闻人语息，满床书史兴何穷。
独坐偶书
作者：邹浩
朝代：宋

梧桐沐雨响玲珑，帘幕阴阴飏晚风。讲诵乍闻人语息，满床书史兴何穷。
玉虚观
作者：邹浩
朝代：宋

山腰制作迩来新，斧凿才终便掩门。独殿纷纷罗杞棘，老君寂寂看鸡豚。烟凝叠嶂为香火，风韵疏松作道言。借问羽衣何处去，一齐归屋抱儿孙。
玉虚观
作者：邹浩
朝代：宋

山腰制作迩来新，斧凿纔终便掩门。
独殿纷纷罗杞棘，老君寂寂看鷄豚。
烟凝迭嶂为香火，风韵疏松作道言。
借问羽衣何处去，一齐归屋抱儿孙。
王宪湖上分韵得荷字
作者：邹浩
朝代：宋

使星明处是天河，习习轻飈生芰荷。
自有芝兰随后乘，更容簪履侍鸣珂。
未甘城鼓促清赏，聊与汀鸥分素波。
异日定应如此少，云雷行欲起龙梭。
王宪湖上分韵得荷字
作者：邹浩
朝代：宋

使星明处是天河，习习轻飙生芰荷。自有芝兰随后乘，更容簪履侍鸣珂。未甘城鼓促清赏，聊与汀鸥分素波。异日定应如此少，云雷行欲起龙梭。
王景亮携晁无咎清美堂记来求诗为赋此一篇
作者：邹浩
朝代：宋

先生不出二十年，幅巾种树老卢泉。卢泉水木清且妍，筑堂流水茂树间。晁侯作记笔如椽，画栏素壁青瑶镌。明珠白璧光射天，先生矜诧喜欲颠。春归野岸绿漪涟，青山东缺如断环。雪消风软山苍然，杏梢红破胭脂寒。先生醉狂梦思山，自驾草车束尘编。上堂读书门画关，金徽朱丝弄猗兰。相思古人太古前，若非豪士鲁仲连。即是幽人梁伯鸾，先生好学老益坚。少时不信功名艰，青衫屡补履决穿。晚知有命绝可怜，归来自买汶上田。䆉稏香露凝秋殷，只知留客有酒钱。肯问釜粥寒齑酸，拖金曳绣卷晓班。何似布褐暖且宽，先生所愿一何廉。贵人孰与先生贤，朱门铜臭厨肉膻。夜阑白月照管弦，美人一笑夭桃燃。安知贤达死丘园，正恐后世终无传。此意已输先生先，我今欲归无由缘。蕙帐依约闻清猿，何时相从一醉眠。梨花杨柳傍禁烟，曾点浴沂春衣单。德公渡沔应已还，山中桂枝聊攀援。
王景亮携晁无咎清美堂记来求诗为赋此一篇
作者：邹浩
朝代：宋

先生不出二十年，幅巾种树老卢泉。
卢泉水木清且妍，筑堂流水茂树间。
晁侯作记笔如椽，画栏素壁青瑶镌。
明珠白璧光射天，先生矜诧喜欲颠。
春归野岸绿漪涟，青山东缺如断环。
雪消风软山苍然，杏梢红破臙脂寒。
先生醉狂梦思山，自驾草车束尘编。
上堂读书门画关，金徽朱丝弄猗兰。
相思古人太古前，若非豪士鲁仲连。
即是幽人梁伯鸾，先生好学老益坚。
少时不信功名艰，青衫屡补履决穿。
晚知有命绝可怜，归来自买汶上田。
䆉稏香露凝秋殷，只知留客有酒钱。
肯问釡粥寒韲酸，拖金曳绣卷晓班。
何似布褐暖且寛，先生所愿一何亷。
贵人孰与先生贤，朱门铜臭厨肉膻。
夜阑白月照管絃，美人一笑夭桃燃。
安知贤达死丘园，正恐后世终无传。
此意已输先生先，我今欲归无由缘。
蕙帐依约闻清猨，何时相从一醉眠。
梨花杨柳傍禁烟，曾点浴沂春衣单。
德公渡沔应已还，山中桂枝聊攀援。
王氏阁旧名拾青郡守王藻以余寓居易名来仙
作者：邹浩
朝代：宋
体裁：七言绝句

仙宫岭下来仙阁，太守更名为我来。来既有时归有日，泠然从此御风回。
王道人云彦和得报有归田之命
作者：邹浩
朝代：宋
体裁：七言绝句

道人新自象州来，殿院从容得屡陪。坐上拆书归有日，愁容忽作笑颜开。
班超
作者：邹浩
朝代：宋

功名从古病难成，况作天西绝域行。
縦有平陵同落落，其如卫候尚营营。
杀妻吴起终遭逐，上疏鸿卿不免刑。
定远独能逢圣主，千年万岁蔼嘉声。
班超
作者：邹浩
朝代：宋
体裁：七言律诗

功名从古病难成，况作天西绝域行。纵有平陵同落落，其如卫候尚营营。杀妻吴起终遭逐，上疏鸿卿不免刑。定远独能逢圣主，千年万岁蔼嘉声。
用前韵寄乡中诸长者
作者：邹浩
朝代：宋

乡邦蔼儒冠，后生良可畏。
况乃领袖贤，疑与古人值。
尔来索吾居，南北几岁事。
冥鸿云外心，疲马风前意。
遥知松菊间，青编焕鳞次。
何当返柴车，故步懽然继。
用前韵寄乡中诸长者
作者：邹浩
朝代：宋

乡邦蔼儒冠，后生良可畏。况乃领袖贤，疑与古人值。尔来索吾居，南北几岁事。冥鸿云外心，疲马风前意。遥知松菊间，青编焕鳞次。何当返柴车，故步欢然继。
用前韵寄德符
作者：邹浩
朝代：宋

叩门无季心，尔来空缓急。若人作枯蓬，随风落遥隰。袖书珠玉昏，匣剑蛟龙涩。雪花陵春阳，山寒拥扉入。孤松初自高，短绠岂易汲。伊予不逢年，所向惊束湿。分携忽岁迁，结念成骨立。萧萧清潩滨，冉冉白鸥集。盟好何当寻，瓜时亦云及。东游傥未忘，芦边一渔笠。
用前韵寄德符
作者：邹浩
朝代：宋

叩门无季心，尔来空缓急。
若人作枯蓬，随风落遥隰。
袖书珠玉昏，匣剑蛟龙涩。
雪花陵春阳，山寒拥扉入。
孤松初自高，短绠岂易汲。
伊予不逢年，所嚮惊束湿。
分携忽岁迁，结念成骨立。
萧萧清潩滨，冉冉白鸥集。
盟好何当寻，瓜时亦云及。
东游傥未忘，芦边一渔笠。
用前韵寄穣城谢公静推官
作者：邹浩
朝代：宋

邂逅蒹葭来倚玉，浅见惭如视车毂。
荷君倾倒过平生，妙处令人忘宠辱。
并包今古入灵台，欬唾珠玑几盈簏。
纷纷年少多公卿，何独斯人犹寸禄。
南阳刺史今伯乐，叹息龙媒异凡肉。
剡章求以助风流，岂减红莲泛澄渌。
更将余力付蟠根，迎刃无留真破竹。
才全如此帝未知，燕閒却自思颇牧。
东山出处是家风，莫学渊明恋私菊。
用前韵寄穰城谢公静推官
作者：邹浩
朝代：宋

邂逅蒹葭来倚玉，浅见惭如视车毂。荷君倾倒过平生，妙处令人忘宠辱。并包今古入灵台，欬唾珠玑几盈簏。纷纷年少多公卿，何独斯人犹寸禄。南阳刺史今伯乐，叹息龙媒异凡肉。剡章求以助风流，岂减红莲汎澄渌。更将馀力付蟠根，迎刃无留真破竹。才全如此帝未知，燕閒却自思颇牧。东山出处是家风，莫学渊明恋私菊。
用前韵寄邓帅杜君章学士
作者：邹浩
朝代：宋

策府名卿厌鸣玉，朅来南阳朱两毂。胸中云梦吞八九，终然不贮闲荣辱。坐令政事邈前人，容易端如探筐簏。去年持刃今扶犁，所至熙熙丰谷禄。华堂梦断燕丝簧，笑谓邹枚不如肉。公虽饮少客自醉，但见银瓶倒轻渌。明明天子正搜贤，真贤继踵还符竹。勋劳矧已疏屏风，八命难淹一州牧。愿公快向百花洲，更集宾僚勤把菊。
用前韵寄邓帅杜君章学士
作者：邹浩
朝代：宋

策府名卿厌鸣玉，朅来南阳朱两毂。
胸中云梦吞八九，终然不贮闲荣辱。
坐令政事邈前人，容易端如探筐簏。
去年持刃今扶犁，所至熙熙丰谷禄。
华堂梦断燕丝簧，笑谓邹枚不如肉。
公虽饮少客自醉，但见银缾倒轻渌。
明明天子正搜贤，真贤继踵还符竹。
勋劳矧已疏屏风，八命难淹一州牧。
愿公快向百花洲，更集宾僚勤把菊。
用王宪韵寄参寥
作者：邹浩
朝代：宋

天资不纷华，脱身礼白足。
一笑语曹溪，与世作眼目。
有时戏毛颖，新诗奴郑谷。
翘然百家中，疏烟澹修竹。
顷年古招提，山青水澄渌。
倾盖揖孤标，令人惭逐逐。
平生稻粱谋，从此在鸿鹄。
尔来落高阳，辕下方局促。
况乃建隆师，黄垆已埋玉。
岂必阮步兵，途穷泫然哭。
赖君金石声，丁宁鴈飞速。
我心端何如，盲龟得浮木。
遥闻玉堂老，初情敦夏屋。
支遁久尘埃，风流一朝续。
营营覆载间，万事风前烛。
愿言扫云窗，聊对传灯录。
用王宪韵寄参寥
作者：邹浩
朝代：宋

天资不纷华，脱身礼白足。一笑语曹溪，与世作眼目。有时戏毛颖，新诗奴郑谷。翘然百家中，疏烟澹脩竹。顷年古招提，山青水澄渌。倾盖揖孤标，令人惭逐逐。平生稻粱谋，从此在鸿鹄。尔来落高阳，辕下方局促。况乃建隆师，黄垆已埋玉。岂必阮步兵，途穷泫然哭。赖君金石声，丁宁雁飞速。我心端何如，盲龟得浮木。遥闻玉堂老，初情敦夏屋。支遁久尘埃，风流一朝续。营营覆载间，万事风前烛。愿言扫云窗，聊对传灯录。
用老杜至日怀太白韵怀诸弟
作者：邹浩
朝代：宋
体裁：五言律诗

罗拜为亲寿，遥知亦我思。阳生萱草色，心入棣华诗。帝泽来非久，莱衣戏不迟。为言多置酒，归趁赏花期。
画山
作者：邹浩
朝代：宋

几年密与画山邻，今日归航驻水滨。天亦有心酬我愿，敛云收雾日光新。三峰阔展映天长，大巧由来未易量。我欲移归殿前去，万年千载对君王。扫成屏障几千春，洗雨吹风转更明。应是天工醉时笔，重重粉墨尚纵横。
画山·其一
作者：邹浩
朝代：宋
体裁：七言绝句

几年密与画山邻，今日归航驻水滨。天亦有心酬我愿，敛云收雾日光新。
画山·其三
作者：邹浩
朝代：宋
体裁：七言绝句

扫成屏障几千春，洗雨吹风转更明。应是天工醉时笔，重重粉墨尚纵横。
画山·其二
作者：邹浩
朝代：宋
体裁：七言绝句

三峰阔展映天长，大巧由来未易量。我欲移归殿前去，万年千载对君王。
留别元老
作者：邹浩
朝代：宋

不因投窜抵昭平，争得相逢一笑亲。
尘裏妙空居士室，琴边聊见宰官身。
周颙尚以妻为累，元亮惟知隐是真。
莫逆于心更何语，拨开船子过牢津。
留别元老
作者：邹浩
朝代：宋

不因投窜抵昭平，争得相逢一笑亲。尘里妙空居士室，琴边聊见宰官身。周颙尚以妻为累，元亮惟知隐是真。莫逆于心更何语，拨开船子过牢津。
留别兴安唐叟元老推官
作者：邹浩
朝代：宋

天绘亭边三载梦，石灰铺里一时情。个中不是同参得，胸次峥嵘何日平。风前火烈逢真玉，雪后大寒见老松。携得此心归北去，与君无处不相逢。幽居不许穿云到，宝阁仍忘破晓登。多少从来疑着处，一齐分付打包僧。
留别兴安唐叟元老推官·其一
作者：邹浩
朝代：宋

天绘亭边三载梦，石灰铺裏一时情。
箇中不是同参得，胸次峥嵘何日平。
留别兴安唐叟元老推官·其一
作者：邹浩
朝代：宋

天绘亭边三载梦，石灰铺里一时情。个中不是同参得，胸次峥嵘何日平。
留别兴安唐叟元老推官·其三
作者：邹浩
朝代：宋
体裁：七言绝句

幽居不许穿云到，宝阁仍忘破晓登。多少从来疑着处，一齐分付打包僧。
留别兴安唐叟元老推官·其二
作者：邹浩
朝代：宋
体裁：七言绝句

风前火烈逢真玉，雪后大寒见老松。携得此心归北去，与君无处不相逢。
留别张云立立之
作者：邹浩
朝代：宋

来迁梦破知何处，今君归去仙宫路。江头舟楫岭头云，曾许乘风邀月住。翛然三载与君同，信我此心惟白鹭。白鹭忘情亦有情，君更情多无量数。天绘亭前不忍分，远送我来欣进步。霜凋万木见孤松，颜色青青独如故。湘南湘北旧光阴，从此回头但烟雾。得志轩前藕未花，梅率小桃先已露。与君同醉复同醒，千顷池塘渺新霔。好随鱼跃趁风雷，飞上青天休反顾。
留别张云立立之
作者：邹浩
朝代：宋

来迁梦破知何处，今君归去仙宫路。
江头舟楫岭头云，曾许乘风邀月住。
翛然三载与君同，信我此心惟白鹭。
白鹭忘情亦有情，君更情多无量数。
天绘亭前不忍分，远送我来欣进步。
霜凋万木见孤松，颜色青青独如故。
湘南湘北旧光阴，从此回头但烟雾。
得志轩前藕未花，梅率小桃先已露。
与君同醉復同醒，千顷池塘渺新霔。
好随鱼跃趁风雷，飞上青天休反顾。
留别显父且约相见于南阳
作者：邹浩
朝代：宋
体裁：七言绝句

风帆催我上轻舟，不得追陪自在游。山路马蹄新雨霁，早来携手百花洲。
留别龙城山主怀义
作者：邹浩
朝代：宋

阳朔千山复万山，最深山处是松关。新诗吟罢无馀事，一片真心云共閒。仙阁龙城一望间，每来过我不如还。汀鸥犹集栏干外，应怪从今气象閒。好事如师岂易逢，不辞趼足访行踪。挥残麈尾知难再，目断碧莲峰外峰。青天无碍本来同，休向江边动别容。师似碧潭吾似月，东西南北总相逢。三车黄叶止儿啼，一句何人妙得知。今日为师重说破，满轩风静月明时。
留别龙城山主怀义·其一
作者：邹浩
朝代：宋

阳朔千山复万山，最深山处是松关。新诗吟罢无馀事，一片真心云共閒。
留别龙城山主怀义·其一
作者：邹浩
朝代：宋

阳朔千山復万山，最深山处是松关。
新诗吟罢无余事，一片真心云共閒。
留别龙城山主怀义·其三
作者：邹浩
朝代：宋
体裁：七言绝句

好事如师岂易逢，不辞趼足访行踪。挥残麈尾知难再，目断碧莲峰外峰。
留别龙城山主怀义·其二
作者：邹浩
朝代：宋
体裁：七言绝句

仙阁龙城一望间，每来过我不如还。汀鸥犹集栏干外，应怪从今气象閒。
留别龙城山主怀义·其五
作者：邹浩
朝代：宋
体裁：七言绝句

三车黄叶止儿啼，一句何人妙得知。今日为师重说破，满轩风静月明时。
留别龙城山主怀义·其四
作者：邹浩
朝代：宋
体裁：七言绝句

青天无碍本来同，休向江边动别容。师似碧潭吾似月，东西南北总相逢。
留题天绘亭
作者：邹浩
朝代：宋
体裁：七言律诗

杖屦追随陟杳冥，无边胜景集孤亭。解衣自若谁为史，造物难穷巧赋形。展拓二仪成缟素，均调一气作丹青。会将断取山川手，卷入中州挂户庭。
病卧读书
作者：邹浩
朝代：宋
体裁：七言绝句

山为屏障草为裀，黄犊群中早奋身。骨立诗书亦何有，不如参取坐忘人。
登召伯斗野亭用孙莘老韵寄秀老参寥
作者：邹浩
朝代：宋

广陵最佳处，堂与南山平。
慨然寄远瞩，溷浊为冰清。
冷官从无徒，犹阻窥朱甍。
矧兹斗野构，名实久已倾。
距我逾一舍，何由偕友生。
王事有邂逅，川途假新城。
登亭若为慰，饥渇甘大烹。
莲花袭襟裾，双鹤唳且行。
一笑发深省，坐见星斗明。
回首莫逆交，物外正采荣。
登召伯斗野亭用孙莘老韵寄秀老参寥
作者：邹浩
朝代：宋

广陵最佳处，堂与南山平。慨然寄远瞩，溷浊为冰清。冷官从无徒，犹阻窥朱甍。矧兹斗野构，名实久已倾。距我逾一舍，何由偕友生。王事有邂逅，川途假新城。登亭若为慰，饥渴甘大烹。莲花袭襟裾，双鹤唳且行。一笑发深省，坐见星斗明。回首莫逆交，物外正采荣。
登岳阳楼
作者：邹浩
朝代：宋

岳阳楼上望重湖，混合乾坤入太虚。若比恩波未为阔，此身犹得曳长裾。
登岳阳楼
作者：邹浩
朝代：宋

岳阳楼上望重湖，混合干坤入太虚。
若比恩波未为阔，此身犹得曳长裾。
登建隆回呈俞秀老
作者：邹浩
朝代：宋

痩骨崚嶒耸碧峰，应缘曾住大明东。
道吾埋没今何处，少室分张昔已空。
殿阁不移秋际影，松篁犹韵晓来风。
为人彻困无人解，借问三生庞德翁。
登建隆回呈俞秀老
作者：邹浩
朝代：宋

瘦骨崚嶒耸碧峰，应缘曾住大明东。道吾埋没今何处，少室分张昔已空。殿阁不移秋际影，松篁犹韵晓来风。为人彻困无人解，借问三生庞德翁。
登楼
作者：邹浩
朝代：宋
体裁：五言律诗

荜门真蚁穴，旷快一登楼。天地投双睫，诗书落九州。栏杆元诘曲，日脚更迟留。借问同来客，能同此意不。
登碧岩寺卢舍那瑞像阁
作者：邹浩
朝代：宋

楼阁门开处处通，毗卢出现眼光中。为人重说二愚品，岩下滩声西北风。我自南方稽首回，大千经卷出尘埃。十方三世都圆了，卢舍那尊金色开。我住莲华法界中，尘尘刹刹本来同。旃檀一瓣聊兴供，吹满岩前万窍风。
登碧岩寺卢舍那瑞像阁·其一
作者：邹浩
朝代：宋
体裁：七言绝句

楼阁门开处处通，毗卢出现眼光中。为人重说二愚品，岩下滩声西北风。
登碧岩寺卢舍那瑞像阁·其三
作者：邹浩
朝代：宋
体裁：七言绝句

我住莲华法界中，尘尘刹刹本来同。旃檀一瓣聊兴供，吹满岩前万窍风。
登碧岩寺卢舍那瑞像阁·其二
作者：邹浩
朝代：宋
体裁：七言绝句

我自南方稽首回，大千经卷出尘埃。十方三世都圆了，卢舍那尊金色开。
登鹏高亭基
作者：邹浩
朝代：宋
体裁：七言律诗

野烧无踪知几年，故亭遗址尚依然。巍巍稳据山千仞，渺渺前当水一川。地展云衣深固护，天回松盖巧周旋。重兴栋宇非难事，坐使风光集绮筵。
白龙洞
作者：邹浩
朝代：宋
体裁：七言律诗

洞门寂寂昼常阴，谁识行天济物心。金翅影沉超永劫，玉毫光现契圆音。滂沱普润三千界，叆叇浓兴一万寻。天子六龙方在御，不应头角閟幽深。
督巨源和诗
作者：邹浩
朝代：宋
体裁：七言绝句

诗成七步有家风，底事淹留岁已穷。应笑枚皋太容易，欲令句似长卿工。
知府吕大卿饯别樗年以今我来思雨雪载涂分韵赋诗得雨字
作者：邹浩
朝代：宋

使君出吾乡，门墙扫尘务。诸生拥经来，翕然影响赴。维时夫子贤，独入青眼顾。河南拔贾生，千载一高步。尔来十五年，终然阻鹓鹭。如星不丽天，而乃西南雨。晚逢使君车，亦复此邦驻。从容平生欢，万事散朝雾。江山飞雪霜，冉冉岁云暮。我来踵规模，夫子故长路。使君有高情，肃以豆觞寓。宾僚集清夜，健笔落佳句。行矣勿稽迟，青云答知遇。
知府吕大卿饯别樗年以今我来思雨雪载涂分韵赋诗得雨字
作者：邹浩
朝代：宋

使君出吾乡，门墻扫尘务。
诸生拥经来，翕然影响赴。
维时夫子贤，独入青眼顾。
河南拔贾生，千载一高步。
尔来十五年，终然阻鹓鹭。
如星不丽天，而乃西南雨。
晚逢使君车，亦復此邦驻。
从容平生欢，万事散朝雾。
江山飞雪霜，冉冉岁云暮。
我来踵规模，夫子故长路。
使君有高情，肃以豆觞寓。
宾僚集清夜，健笔落佳句。
行矣勿稽迟，青云答知遇。
磅大受赴选天官
作者：邹浩
朝代：宋

元佑真人初御天，四门穆穆来忠言。阆风学士望朝野，即日赐环司谏垣。当时同列继登用，独先朝露归九原。位不酬身在孙子，嶷嶷诸子声名喧。叔也纵横五经内，娱目未始窥家园。苟闻某所有贤者，弊车趼仆从之奔。甘陵南北正分党，攘臂其间无怨恩。未见其止见其进，会须一反映收乾坤。素冠俛首琴复御，鹏飞九万方化鲲。于今怙恃只明主，肯与世俗均寒暄。旦年妙笔三千牍，矧已恸哭论元元。
示万寿长老道琮
作者：邹浩
朝代：宋
体裁：七言绝句

万寿阁中逢故人，万年松下偶穿云。凭将五分真香爇，长对南山祝圣君。
示二黄
作者：邹浩
朝代：宋

摩尼超出衲衣中，五色随方照不穷。八万四千清净眼，一齐开了见真空。
示二黄
作者：邹浩
朝代：宋

摩尼超出衲衣中，五色随方照不穷。
八万四千清浄眼，一齐开了见真空。
示云溪长老文庆
作者：邹浩
朝代：宋

与师应有缘，相见便欣然。
径出牧牛室，共扪垂雨天。
一真谁境界，万物自山川。
放手无余事，归来汨碖眠。
示云溪长老文庆
作者：邹浩
朝代：宋

与师应有缘，相见便欣然。径出牧牛室，共扪垂雨天。一真谁境界，万物自山川。放手无馀事，归来汨碖眠。
示仁仲
作者：邹浩
朝代：宋

槎头一别十经年，月照黄茅梦不圆。今日北归恩赐与，相逢如在四禅天。一根烧笋共分甘，彷佛当年汉水南。红柿鸟残无此意，前三三与后三三。
示仁仲·其一
作者：邹浩
朝代：宋
体裁：七言绝句

槎头一别十经年，月照黄茅梦不圆。今日北归恩赐与，相逢如在四禅天。
示仁仲·其二
作者：邹浩
朝代：宋
体裁：七言绝句

一根烧笋共分甘，彷佛当年汉水南。红柿鸟残无此意，前三三与后三三。
示寿宁长老如晓
作者：邹浩
朝代：宋

十二年中独自春，应缘还现寿宁身。南方衲子闻知否，便是黄龙旧主人。三关谁复识黄龙，大施门开振祖风。无限人天无限眼，一齐回向岭云中。师在兴安我在昭，几年相望但云霄。谁知小出忽大遇，共折青柴带叶烧。
示寿宁长老如晓·其一
作者：邹浩
朝代：宋
体裁：七言绝句

十二年中独自春，应缘还现寿宁身。南方衲子闻知否，便是黄龙旧主人。
示寿宁长老如晓·其三
作者：邹浩
朝代：宋
体裁：七言绝句

师在兴安我在昭，几年相望但云霄。谁知小出忽大遇，共折青柴带叶烧。
示寿宁长老如晓·其二
作者：邹浩
朝代：宋

三关谁复识黄龙，大施门开振祖风。无限人天无限眼，一齐回向岭云中。
示寿宁长老如晓·其二
作者：邹浩
朝代：宋

三关谁復识黄龙，大施门开振祖风。
无限人天无限眼，一齐回向岭云中。
示崇宁长老允和
作者：邹浩
朝代：宋

安心得髓遇升平，不似云门不解行。聊与祖师分半座，湘山顶上放光明。
示崇宁长老允和
作者：邹浩
朝代：宋

安心得髓遇昇平，不似云门不解行。
聊与祖师分半座，湘山顶上放光明。
示崇宁长老善资
作者：邹浩
朝代：宋

五色云中有和烟，天长地久祝斯年。太平一曲凭师唱，响彻乾坤万古传。独秀峰前是宝坊，坐令热恼变清凉。人人认得长安路，珍重旃檀一瓣香。
示崇宁长老善资·其一
作者：邹浩
朝代：宋

五色云中有和烟，天长地久祝斯年。太平一曲凭师唱，响彻乾坤万古传。
示崇宁长老善资·其一
作者：邹浩
朝代：宋

五色云中有和烟，天长地久祝斯年。
太平一曲凭师唱，响彻干坤万古传。
示崇宁长老善资·其二
作者：邹浩
朝代：宋
体裁：七言绝句

独秀峰前是宝坊，坐令热恼变清凉。人人认得长安路，珍重旃檀一瓣香。
示张道人
作者：邹浩
朝代：宋
体裁：七言绝句

几年龙虎自相随，南斗延生恩赐归。霄汉路通鸾鹤在，不妨高蹑紫云飞。
示徐道人
作者：邹浩
朝代：宋

道人千里来，触热废寝膳。
问其何所为，但云求识面。
南方诸公门，二年走略徧。
亦有苦苦留，诸事颇安便。
念未见侍郎，跋涉遂忘倦。
皇帝与天同，深恩满州县。
瘴乡宁久留，行復侍金殿。
卖药至京师，礼数隔贵贱。
姓名且难通，况敢冀垂盼。
汝言岂吾知，答之一笑倩。
示徐道人
作者：邹浩
朝代：宋

道人千里来，触热废寝膳。问其何所为，但云求识面。南方诸公门，二年走略遍。亦有苦苦留，诸事颇安便。念未见侍郎，跋涉遂忘倦。皇帝与天同，深恩满州县。瘴乡宁久留，行复侍金殿。卖药至京师，礼数隔贵贱。姓名且难通，况敢冀垂盼。汝言岂吾知，答之一笑倩。
示愚溪守道山主
作者：邹浩
朝代：宋
体裁：七言绝句

叉手前来问我禅，我无言句与人传。一杯茶罢抽身起，笑指长松直上天。
示方广长老从誉
作者：邹浩
朝代：宋

五百阿师何处来，天堂初不隔天台。
灵泉飞作人间雨，法鼓腾为山下雷。
对现此身谁彷佛，上方重阁正崔嵬。
只应永刦观空眼，总向峰前欢喜开。
示方广长老从誉
作者：邹浩
朝代：宋

五百阿师何处来，天堂初不隔天台。灵泉飞作人间雨，法鼓腾为山下雷。对现此身谁彷佛，上方重阁正崔嵬。只应永劫观空眼，总向峰前欢喜开。
示法轮长老景齐
作者：邹浩
朝代：宋
体裁：七言律诗

问碑碑已化为尘，却得同生庚子人。聊把此心论此事，颇疑前日是前身。云间岣嵝峰回礼，庭下娑罗花献春。更欲纵横见端的，夜来飞雨洗金轮。
示澄庵庵主炳着·其二
作者：邹浩
朝代：宋

澄来澄去不知年，一片澄光月様圆。
照破十方三世黑，大家同集世尊前。
示澄庵庵主炳著
作者：邹浩
朝代：宋

又向全州现此身，澄庵犹是旧时人。相逢休说途中事，且点茶来吃一巡。澄来澄去不知年，一片澄光月样圆。照破十方三世黑，大家同集世尊前。不肯南来伴我閒，若来何法可心安。直饶参得龄铁觜，也被昭州烟瘴漫。
示澄庵庵主炳著·其一
作者：邹浩
朝代：宋
体裁：七言绝句

又向全州现此身，澄庵犹是旧时人。相逢休说途中事，且点茶来吃一巡。
示澄庵庵主炳著·其三
作者：邹浩
朝代：宋
体裁：七言绝句

不肯南来伴我閒，若来何法可心安。直饶参得龄铁觜，也被昭州烟瘴漫。
示澄庵庵主炳著·其二
作者：邹浩
朝代：宋

澄来澄去不知年，一片澄光月样圆。照破十方三世黑，大家同集世尊前。
示胜业寺长老有馀
作者：邹浩
朝代：宋

韶阳一曲有谁知，拍手相逢笑几时。偶向悦亭杉外立，元来传在最高枝。八桂苍苍湘水南，师乡我客饱曾谙。五年不见今年见，犹得寒炉一夜谈。
示胜业寺长老有馀·其一
作者：邹浩
朝代：宋
体裁：七言绝句

韶阳一曲有谁知，拍手相逢笑几时。偶向悦亭杉外立，元来传在最高枝。
示胜业寺长老有馀·其二
作者：邹浩
朝代：宋
体裁：七言绝句

八桂苍苍湘水南，师乡我客饱曾谙。五年不见今年见，犹得寒炉一夜谈。
示舂陵顾林宗
作者：邹浩
朝代：宋

宼公楼下钓鱼船，横绝晴波已七年。
邂逅莲宫论往事，恍疑同在夜摩天。
示舂陵顾林宗
作者：邹浩
朝代：宋

寇公楼下钓鱼船，横绝晴波已七年。邂逅莲宫论往事，恍疑同在夜摩天。
示衡岳寺善果庵道成庵主
作者：邹浩
朝代：宋

游了诸山问了禅，却来庵裏坐安然。
何如一瓣焚香去，飞作祥云徧九天。
示衡岳寺善果庵道成庵主
作者：邹浩
朝代：宋

游了诸山问了禅，却来庵里坐安然。何如一瓣焚香去，飞作祥云遍九天。
示长卿
作者：邹浩
朝代：宋
体裁：七言律诗

君与我同庚子生，连年忧患亦纵横。天高休说不可问，心下直须深自明。运属时雍人正乐，祀严郊报礼初成。涤瑕荡垢知多少，行矣欣欣木再荣。
示长卿二绝
作者：邹浩
朝代：宋

慑处炎荒已二年，亲朋书问亦茫然。独君风义能终始，不管烟岚肯着鞭。一别和州二十年，山长水阔去无缘。因君说起外家事，特地栏边心怅然。
示长卿二绝·其一
作者：邹浩
朝代：宋
体裁：七言绝句

慑处炎荒已二年，亲朋书问亦茫然。独君风义能终始，不管烟岚肯着鞭。
示长卿二绝·其二
作者：邹浩
朝代：宋
体裁：七言绝句

一别和州二十年，山长水阔去无缘。因君说起外家事，特地栏边心怅然。
秋蝇
作者：邹浩
朝代：宋

秋风快如刀，着木木欲折。
蕃鲜转凄凄，入眼无一悦。
青蝇独何为，飞鸣犹未灭。
造化本无私，尔生亦偶窃。
念方三伏中，日车午停辙。
下照人世间，何异红炉热。
劲鸟倦戢翼，狞兽喘吐舌。
惟人于此时，体懈剧疲薾。
虚堂幸可逃，枕簟随意设。
好睡边韶同，素懒稽康埒。
更此值清凉，酣寝谓须决。
双睫才欲交，汗肤遭尔啮。
营营不绝声，宛类谗口呐。
使我寝不安，欲息还復挈。
况如一箪贫，未能万钱歠。
园蔬荐脱粟，杯盘殊灭裂。
双筯才欲拈，咀嚼遭尔餮。
适从何处来，食饮污修洁。
使我味不甘，欲嚥还復噎。
驱除付疲兵，祗足增跛蹩。
宜哉孙权弹，为尔情激切。
期望秋风回，一扫无余孽。
偶此延朝昏，勿谓风不烈。
气候侵凝凛，龙蛇且藏穴。
尔形大豆然，岂能坚如鐡。
秋蝇
作者：邹浩
朝代：宋

秋风快如刀，着木木欲折。蕃鲜转凄凄，入眼无一悦。青蝇独何为，飞鸣犹未灭。造化本无私，尔生亦偶窃。念方三伏中，日车午停辙。下照人世间，何异红炉热。劲鸟倦戢翼，狞兽喘吐舌。惟人于此时，体懈剧疲薾。虚堂幸可逃，枕簟随意设。好睡边韶同，素懒稽康埒。更此值清凉，酣寝谓须决。双睫才欲交，汗肤遭尔齧。营营不绝声，宛类谗口呐。使我寝不安，欲息还复挈。况如一箪贫，未能万钱歠。园蔬荐脱粟，杯盘殊灭裂。双箸才欲拈，咀嚼遭尔餮。适从何处来，食饮污修洁。使我味不甘，欲咽还复噎。驱除付疲兵，祗足增跛蹩。宜哉孙权弹，为尔情激切。期望秋风回，一扫无馀孽。偶此延朝昏，勿谓风不烈。气候侵凝凛，龙蛇且藏穴。尔形大豆然，岂能坚如铁。
种竹
作者：邹浩
朝代：宋
体裁：七言绝句

去年今日常种竹，今年此日还添栽。岂论传舍不吾有，但愿清阴遗后来。
种荔枝
作者：邹浩
朝代：宋
体裁：七言绝句

高堂怀核谩栽培，一一红根破绿苔。携入乡邦吾第一，风流知自岭南来。
移夹竹桃
作者：邹浩
朝代：宋
体裁：七言律诗

将谓轻红间老青，元来一本自然成。叶如桃叶回环布，枝似竹枝罗列生。兰助珍羞香不断，萱留喜意色方明。更移此本家园去，岁岁花时献寿觥。
移居昭州
作者：邹浩
朝代：宋

广南东西四十州，瘴疠莫与新昭侔。我身多病亦知免，陛下仁同天地流。日日闻人说桂州，桂州朝夕遂经由。自怜罪大当踰岭，深荷皇恩不远投。忠孝从来不两全，两无忠孝倍堪怜。自新有路君恩重，犹冀它时不愧天。
移居昭州·其一
作者：邹浩
朝代：宋
体裁：七言绝句

广南东西四十州，瘴疠莫与新昭侔。我身多病亦知免，陛下仁同天地流。
移居昭州·其三
作者：邹浩
朝代：宋
体裁：七言绝句

忠孝从来不两全，两无忠孝倍堪怜。自新有路君恩重，犹冀它时不愧天。
移居昭州·其二
作者：邹浩
朝代：宋
体裁：七言绝句

日日闻人说桂州，桂州朝夕遂经由。自怜罪大当踰岭，深荷皇恩不远投。
移汉阳
作者：邹浩
朝代：宋
体裁：七言绝句

汉阴丈人浑沌修，汉阳居士逍遥游。中分汉水共天地，能别此心惟白鸥。
穣东驿壁间有诗因次其韵
作者：邹浩
朝代：宋

棰辔驱驰长眼花，更堪风雨作泥沙。
邮亭准拟一醉倒，白酒黄鸡无处赊。
穰东驿壁间有诗因次其韵
作者：邹浩
朝代：宋

箠辔驱驰长眼花，更堪风雨作泥沙。邮亭准拟一醉倒，白酒黄鸡无处赊。
竞渡
作者：邹浩
朝代：宋
体裁：七言绝句

坊村一处一龙船，擘浪飞桡斗欲先。要识晚来谁胜捷，但听歌吹鼓声喧。
端午郊园
作者：邹浩
朝代：宋

叔度久不见，我心如乱茅。良辰适端午，万事聊一抛。策马指圭窦，同焉有神交。森森千亩竹，正尔清乐郊。相与造其下，香泉荐嘉肴。高谈落美玉，逸气腾长蛟。径就真乐处，古音奏陶匏。日车驻晴空，木杪疑焚巢。何必蒲葵风，翛然涤惛怓。兹游信物外，孰与娱云髾。无端消息来，主人随钲铙。会须更卜日，城府方胶胶。
端午郊园
作者：邹浩
朝代：宋

叔度久不见，我心如乱茅。
良辰适端午，万事聊一抛。
策马指圭窦，同焉有神交。
森森千亩竹，正尔清乐郊。
相与造其下，香泉荐嘉肴。
高谈落美玊，逸气腾长蛟。
径就真乐处，古音奏陶匏。
日车驻晴空，木杪疑焚巢。
何必蒲葵风，翛然涤惛怓。
兹游信物外，孰与娱云髾。
无端消息来，主人随钲铙。
会须更卜日，城府方胶胶。
答曾敷文有书见寄
作者：邹浩
朝代：宋
体裁：五言绝句

客寓天地间，本无南北异。此语安从生，却成相钝置。
简仲孺
作者：邹浩
朝代：宋
体裁：七言绝句

晓来城府春融怡，博陵先生还自西。天时人事已如此，不应璧月空云霓。
简仲益求纸帐
作者：邹浩
朝代：宋
体裁：七言绝句

红锦暖笼樽酒后，绛纱轻覆简书前。悬知纸帐君无用，斥与边韶助昼眠。
简何秀才求龙眼栽
作者：邹浩
朝代：宋

顷年曾食荔枝奴，补益令人智有余。
闻说君家多此木，可能分榦入吾庐。
简何秀才求龙眼栽
作者：邹浩
朝代：宋

顷年曾食荔枝奴，补益令人智有馀。闻说君家多此木，可能分干入吾庐。
简俞子恭
作者：邹浩
朝代：宋

东郭名园步可过，病余犹以路为多。
何当略彴通新径，日日从君击壤歌。
简俞子恭
作者：邹浩
朝代：宋

东郭名园步可过，病馀犹以路为多。何当略彴通新径，日日从君击壤歌。
简君瑞觅竹叶清
作者：邹浩
朝代：宋

通道三杯如李白，解酲五斗似刘伶。
尔来心渇鸭头绿，应许唇霑竹叶青。
简君瑞觅竹叶清
作者：邹浩
朝代：宋

通道三杯如李白，解酲五斗似刘伶。尔来心渴鸭头绿，应许唇沾竹叶青。
简德符
作者：邹浩
朝代：宋

清标藐冰壶，一见涤袢暑。况乃北窗风，穷辰荐佳语。郑声正喧天，忽此闻柷敔。坐令偕生疾，不得砭石去。我愚虽绝人，志气肯为鼠。如何城下盟，欣然为君举。请看时雨来，润泽先柱础。岂无力使然，默感自难阻。高堂久悬榻，宝剑已心许。昨宵共灯光，今作参商处。秋意入梧桐，滴沥斗东序。连墙莫至前，念君初逆旅。蛇影勿狐疑，当思啖齑杵。桑蓬元四方，事业在伊吕。匪石讵可转，纷纷任儿女。但愿早晴明，交臂无龃龉。更约靖节君，相与富毫楮。朝昏经史间，端知植禾黍。他年羊子妻，焉能断机杼。君席果不分，我知逃尔汝。
简德符
作者：邹浩
朝代：宋

清标藐冰壶，一见涤袢暑。
况乃北窗风，穷辰荐佳语。
郑声正喧天，忽此闻柷敔。
坐令偕生疾，不得砭石去。
我愚虽绝人，志气肯为鼠。
如何城下盟，欣然为君举。
请看时雨来，润泽先柱础。
岂无力使然，默感自难阻。
高堂久悬榻，宝剑已心许。
昨宵共灯光，今作参商处。
秋意入梧桐，滴沥鬬东序。
连墻莫至前，念君初逆旅。
蛇影勿狐疑，当思啖虀杵。
桑蓬元四方，事业在伊吕。
匪石讵可转，纷纷任儿女。
但愿早晴明，交臂无龃龉。
更约靖节君，相与富毫楮。
朝昏经史间，端知植禾黍。
他年羊子妻，焉能断机杼。
君席果不分，我知逃尔汝。
简李子温推官
作者：邹浩
朝代：宋

太冲当日号无兄，苗裔于今更绝伦。
力究本原书簏富，唾成珠玉锦嚢新。
龙门久欲攀高躅，鼎角方欣觇后尘。
借问竹溪余地否，狂吟聊伴谪仙人。
简李子温推官
作者：邹浩
朝代：宋

太冲当日号无兄，苗裔于今更绝伦。力究本原书簏富，唾成珠玉锦囊新。龙门久欲攀高躅，鼎角方欣觇后尘。借问竹溪馀地否，狂吟聊伴谪仙人。
简王正父觅酒
作者：邹浩
朝代：宋
体裁：五言绝句

瓮面蛆浮玉，槽头水滴珠。未能如茂世，聊与义城俱。
简襄阳令田世德通直求余材
作者：邹浩
朝代：宋

百里江天指顾中，大夫真有古人风。
似闻斋馆成功久，应许余材入泮宫。
简襄阳令田世德通直求馀材
作者：邹浩
朝代：宋

百里江天指顾中，大夫真有古人风。似闻斋馆成功久，应许馀材入泮宫。
纪梦
作者：邹浩
朝代：宋
体裁：七言绝句

梦如符节自然合，吉事有开期必先。天地无私人主圣，孤臣从此望归田。
纪梦
作者：邹浩
朝代：宋
体裁：五言律诗

玉色照清都，孤臣亦侍书。叨蒙一笔赐，恩似五年初。窜逐虽云远，精诚自不疏。皇心定垂恻，行获奉安舆。
纯孝墓
作者：邹浩
朝代：宋

禽犊何知尚母怀，黄泉相见岂宜哉。向非雅意一杯去，安得迷心中路回。自古功名随日月，于今庙貌倚崔嵬。可怜肉食趋朝者，粪壤纷纷久已灰。
纯孝墓
作者：邹浩
朝代：宋

禽犊何知尚母怀，黄泉相见岂宜哉。
向非雅意一杯去，安得迷心中路迴。
自古功名随日月，于今庙貌倚崔嵬。
可怜肉食趋朝者，粪壌纷纷久已灰。
绿珠井
作者：邹浩
朝代：宋
体裁：七言律诗

玉容捐委画楼尘，一死甘酬石氏恩。古庙有碑旌节义，西风无主逐香魂。孤村夜静鸣归鹤，双岭云寒唳断猿。试向绿萝寻旧迹，断碑遗井见清源。
胡公郡君李氏挽词
作者：邹浩
朝代：宋

先别人间去，由来天意微。初心在偕老，此日遽同归。镜掩孤鸾舞，津藏双剑飞。空存锦囊诰，依旧照霞衣。正是家肥日，香奁晓不开。侍儿犹扇枕，良药已停杯。蘋老残初荐，萱閒冷旧栽。只应有馀庆，从此亘云来。
胡公郡君李氏挽词·其一
作者：邹浩
朝代：宋
体裁：五言律诗

先别人间去，由来天意微。初心在偕老，此日遽同归。镜掩孤鸾舞，津藏双剑飞。空存锦囊诰，依旧照霞衣。
胡公郡君李氏挽词·其二
作者：邹浩
朝代：宋

正是家肥日，香奁晓不开。
侍儿犹扇枕，良药已停杯。
苹老残初荐，萱閒冷旧栽。
只应有余庆，从此亘云来。
胡公郡君李氏挽词·其二
作者：邹浩
朝代：宋

正是家肥日，香奁晓不开。侍儿犹扇枕，良药已停杯。蘋老残初荐，萱閒冷旧栽。只应有馀庆，从此亘云来。
自叹
作者：邹浩
朝代：宋
体裁：七言绝句

好学颜渊怒不迁，犯而不校古称贤。伊予物触心犹动，空抚陈编倍赧然。
自方广冒雨过高台示德澜长老
作者：邹浩
朝代：宋
体裁：五言律诗

云烟犹暝晓，杖屦已高台。眼向不危去，景从无外来。巧将新水墨，洒出旧尘埃。携得还天北，晴时阔展开。
自淡山过暗岩
作者：邹浩
朝代：宋

淡中有味味真味，暗裏有明明更明。
不是同来三大士，有谁能识此时情。
自淡山过暗岩
作者：邹浩
朝代：宋

淡中有味味真味，暗里有明明更明。不是同来三大士，有谁能识此时情。
自警
作者：邹浩
朝代：宋

看书勿苦多，多看目力眊。
作文勿苦多，多作心力糟。
初虽莫觉悟，久乃成悔懊。
维心神所居，惟目神所造。
开阖出入间，神伤气亦暴。
所以古真人，丁宁有深告。
平时当勤行，况復处炎燠。
况復病初愈，力始胜巾帽。
老母在乡邦，倚门望佳报。
尤宜决择精，全神以自好。
收目以内视，冥心以存奥。
气舒形康强，外务一除扫。
生理保安完，天恩垂覆帱。
归看老莱衣，欢欣长舞蹈。
自警
作者：邹浩
朝代：宋

看书勿苦多，多看目力眊。作文勿苦多，多作心力耗。初虽莫觉悟，久乃成悔懊。维心神所居，惟目神所造。开阖出入间，神伤气亦暴。所以古真人，丁宁有深告。平时当勤行，况复处炎燠。况复病初愈，力始胜巾帽。老母在乡邦，倚门望佳报。尤宜决择精，全神以自好。收目以内视，冥心以存奥。气舒形康强，外务一除扫。生理保安完，天恩垂覆帱。归看老莱衣，欢欣长舞蹈。
至日依韵和老杜五首
作者：邹浩
朝代：宋

岁月惊如弩发床，千官坛下又成行。燔柴香蔼六变乐，奠玉殷勤三上香。当日佩綪躬进酒，兹辰目断望垂裳。端诚舞蹈无因预，空想中天瑞气长。蛮风吹鬓鬓毛斑，非复登楼旧日颜。上主亦应怜久窜，孤臣尤切望今还。金鸡欢动栏杆外，綵服光生骨肉间。归去此恩何以报，惟将香火祝南山。黄宫初气重氤氲，喜色朝来便着人。知有归期亲望我，更无它事我思亲。堂前献寿开金盏，岭外蒙恩戴玉宸。一笑承颜胜六印，功名岂复羡仪秦。当关无复守门催，欲晓鸡声唤起来。一炷寿香瞻白发，三杯贺酒写红灰。看棚尚倚天街柳，恩信先通桂岭梅。但喜奉身归膝下，自馀皆是鲁禽杯。惭愧君恩似日长，终然倾否肇三阳。休思往事追华贯，且喜馀生脱瘴乡。俛仰自知诚自幸，尊卑相守免相望。外炎内热从兹尽，别是人间一味凉。
至日依韵和老杜五首·其一
作者：邹浩
朝代：宋
体裁：七言律诗

岁月惊如弩发床，千官坛下又成行。燔柴香蔼六变乐，奠玉殷勤三上香。当日佩綪躬进酒，兹辰目断望垂裳。端诚舞蹈无因预，空想中天瑞气长。
至日依韵和老杜五首·其三
作者：邹浩
朝代：宋

黄宫初气重氤氲，喜色朝来便着人。知有归期亲望我，更无它事我思亲。堂前献寿开金盏，岭外蒙恩戴玉宸。一笑承颜胜六印，功名岂复羡仪秦。
至日依韵和老杜五首·其三
作者：邹浩
朝代：宋

黄宫初气重氤氲，喜色朝来便着人。
知有归期亲望我，更无它事我思亲。
堂前献寿开金盏，岭外蒙恩戴玉宸。
一笑承颜胜六印，功名岂復羡仪秦。
至日依韵和老杜五首·其二
作者：邹浩
朝代：宋

蛮风吹鬓鬓毛斑，非复登楼旧日颜。上主亦应怜久窜，孤臣尤切望今还。金鸡欢动栏杆外，綵服光生骨肉间。归去此恩何以报，惟将香火祝南山。
至日依韵和老杜五首·其二
作者：邹浩
朝代：宋

蛮风吹鬓鬓毛斑，非復登楼旧日颜。
上主亦应怜久窜，孤臣尤切望今还。
金鷄欢动栏杆外，綵服光生骨肉间。
归去此恩何以报，惟将香火祝南山。
至日依韵和老杜五首·其五
作者：邹浩
朝代：宋

惭愧君恩似日长，终然倾否肇三阳。
休思往事追华贯，且喜余生脱瘴乡。
俛仰自知诚自幸，尊卑相守免相望。
外炎内热从兹尽，别是人间一味凉。
至日依韵和老杜五首·其五
作者：邹浩
朝代：宋

惭愧君恩似日长，终然倾否肇三阳。休思往事追华贯，且喜馀生脱瘴乡。俛仰自知诚自幸，尊卑相守免相望。外炎内热从兹尽，别是人间一味凉。
至日依韵和老杜五首·其四
作者：邹浩
朝代：宋

当关无复守门催，欲晓鸡声唤起来。一炷寿香瞻白发，三杯贺酒写红灰。看棚尚倚天街柳，恩信先通桂岭梅。但喜奉身归膝下，自馀皆是鲁禽杯。
至日依韵和老杜五首·其四
作者：邹浩
朝代：宋

当关无復守门催，欲晓鸡声唤起来。
一炷寿香瞻白髮，三杯贺酒写红灰。
看棚尚倚天街柳，恩信先通桂岭梅。
但喜奉身归膝下，自余皆是鲁禽杯。
范仲成约非晚过颖昌留数日因邓兵还追用前韵寄之
作者：邹浩
朝代：宋

勿叹卞和犹抱玉，勿嘲扬雄未丹毂。
由来识拔须待时，阨穷不是男儿辱。
相逢相别竟匆匆，赖有好诗藏敝簏。
居然成诵想英标，杀马无因愧持禄。
还家青镜览形容，鞍上岂徒消髀肉。
故人要我泛西湖，万顷瀰漫浸天渌。
坐中寂寞欠车公，只应冒雪歌黄竹。
从今尘榻扫南窗，日俟高车起耕牧。
悬知乐事与众分，把琖追论灯下菊。
范仲成约非晚过颖昌留数日因邓兵还追用前韵寄之
作者：邹浩
朝代：宋
体裁：古风

勿叹卞和犹抱玉，勿嘲扬雄未丹毂。由来识拔须待时，阨穷不是男儿辱。相逢相别竟匆匆，赖有好诗藏敝簏。居然成诵想英标，杀马无因愧持禄。还家青镜览形容，鞍上岂徒消髀肉。故人要我泛西湖，万顷瀰漫浸天渌。坐中寂寞欠车公，只应冒雪歌黄竹。从今尘榻扫南窗，日俟高车起耕牧。悬知乐事与众分，把盏追论灯下菊。
范蠡冢
作者：邹浩
朝代：宋

山栖尝胆时，祸胎久已孕。欲令苏台倾，端俟天人应。夫子实奇才，大事力能胜。中分句践忧，内外各宜称。一鼓雪前羞，功名在乘兴。向非断以独，未必还千乘。荆棘梗寒宫，晨朝露常凝。可怜东门眼，至此不得瞪。乌喙鲜克终，天道亦恶剩。脱身海上来，嘉言谁与赠。位高金更多，所向岂蹭蹬。况有绝代姿，提携充妾媵。试看剑头血，何如穷绝磴。由来进退间，处之贵不懵。孤坟忽生疑，文献良足證。吴人未忘情，高楼时一凭。
范蠡冢
作者：邹浩
朝代：宋

山栖尝胆时，祸胎久已孕。
欲令苏台倾，端俟天人应。
夫子实奇才，大事力能胜。
中分句践忧，内外各宜称。
一鼓雪前羞，功名在乘兴。
向非断以独，未必还千乘。
荆棘梗寒宫，晨朝露常凝。
可怜东门眼，至此不得瞪。
乌喙鲜克终，天道亦恶剩。
脱身海上来，嘉言谁与赠。
位高金更多，所向岂蹭蹬。
况有绝代姿，提携充妾媵。
试看剑头血，何如穷绝磴。
由来进退间，处之贵不懵。
孤坟忽生疑，文献良足证。
吴人未忘情，高楼时一凭。
莫钓矶
作者：邹浩
朝代：宋

饭罢何所之，曳履江之湄。粼潾白石间，得石殊瑰奇。瑩然如紫玉，屹立平不攲。振衣坐其上，聊以垂纶丝。吾钩既不曲，吾饵亦不施。持钓非有钓，与鱼均莫为。鱼乐吾已得，吾意鱼岂知。投竿归去来，晨昏以为期。
莫钓矶
作者：邹浩
朝代：宋
体裁：古风

饭罢何所之，曳履江之湄。粼潾白石间，得石殊瑰奇。莹然如紫玉，屹立平不攲。振衣坐其上，聊以垂纶丝。吾钩既不曲，吾饵亦不施。持钓非有钓，与鱼均莫为。鱼乐吾已得，吾意鱼岂知。投竿归去来，晨昏以为期。
莫钓矶
作者：邹浩
朝代：宋

饭罢何所之，曳履江之湄。
粼潾白石间，得石殊瓌奇。
莹然如紫玉，屹立平不欹。
振衣坐其上，聊以垂纶丝。
吾鈎既不曲，吾饵亦不施。
持钓非有钓，与鱼均莫为。
鱼乐吾已得，吾意鱼岂知。
投竿归去来，晨昏以为期。
莲华经赞
作者：邹浩
朝代：宋

心为工师笔斤斧，巧取莲花以为材。
愿力基构次第崇，一刹那间能事毕。
菩萨众星佛孤月，歘然出现此土中。
种种说法利羣生，一一慈悲大方便。
如父诱子出火宅，如主导商移宝城。
如雨灌溉药品殊，花实根茎同一长。
获普门通靡不应，道与非道对病药。
过现未来佛所说，不增不减悉如是。
宝积如来为证明，嶪岌巍峩分半座。
此塔彼塔两现前，非一非二叵思议。
谁将手擎至感慈，八万四千真塔様。
无碍光从无纵出，徧非非想无间处。
疑情照脱罪垢空，同证一乘无上觉。
有如不信视龙女，八岁何知顿成佛。
时不待人勿后悔，速向塔前勤懴礼。
莲华经赞
作者：邹浩
朝代：宋

心为工师笔斤斧，巧取莲花以为材。愿力基构次第崇，一刹那间能事毕。菩萨众星佛孤月，歘然出现此土中。种种说法利群生，一一慈悲大方便。如父诱子出火宅，如主导商移宝城。如雨灌溉药品殊，花实根茎同一长。获普门通靡不应，道与非道对病药。过现未来佛所说，不增不减悉如是。宝积如来为證明，嶪岌巍峨分半座。此塔彼塔两现前，非一非二叵思议。谁将手擎至感慈，八万四千真塔样。无碍光从无纵出，遍非非想无间处。疑情照脱罪垢空，同證一乘无上觉。有如不信视龙女，八岁何知顿成佛。时不待人勿后悔，速向塔前勤忏礼。
菏泽
作者：邹浩
朝代：宋

滔天洚水非凡灾，平地汹汹生风雷。帝尧哀民作鱼鳖，咨禹平之时懋哉。未暇雍容堂陛上，和羹以尔为盐梅。禹知休戚系予手，汲汲岂获怜婴孩。疏凿高低捐四海，校量势力天须回。尔时菏泽次第及，导引一股从东来。就中不独豫州利，八荒赖以川原开。农桑处处酬愿欲，鸟兽蹄迹还蓬莱。此泽虽微与有力，揭之载籍悬星魁。禹归上天已万祀，遗利犹今分九垓。帝里虎士不知数，朝昏待哺张其腮。转输粟布自东部，浃日何啻浮千桅。始知寸胶无足用，安危须仗经纶才。君不见黄河泛滥金堤摧，縻费皇家几亿财。华衣肉食皆妙选，年年议论喧中台。
菏泽
作者：邹浩
朝代：宋

滔天洚水非凡灾，平地汹汹生风雷。
帝尧哀民作鱼鼈，咨禹平之时懋哉。
未暇雍容堂陛上，和羮以尔为盐梅。
禹知休戚系予手，汲汲岂获怜婴孩。
疏凿高低捐四海，校量势力天须回。
尔时菏泽次第及，导引一股从东来。
就中不独豫州利，八荒赖以川原开。
农桑处处酬愿欲，鸟兽蹄迹还蓬莱。
此泽虽微与有力，掲之载籍悬星魁。
禹归上天已万祀，遗利犹今分九垓。
帝里虎士不知数，朝昏待哺张其顋。
转输粟布自东部，浃日何啻浮千桅。
始知寸胶无足用，安危须仗经纶才。
君不见黄河泛滥金堤摧，縻费皇家几亿财。
华衣肉食皆妙选，年年议论喧中台。
萤火
作者：邹浩
朝代：宋
体裁：七言绝句

未解捐书常读书，只缘炎瘴简编疏。夜深萤火犹相勉，无数飞光照閤居。
虎丘晚归呈同游
作者：邹浩
朝代：宋
体裁：七言律诗

虎丘山色最宜秋，山下溅溅亦可舟。北去几年空好梦，东来今日快昏眸。邦畿正蔼无双誉，杖履仍逢第一流。邂逅高风许追逐，异时应拟岘山头。
西邻葛长源司录到
作者：邹浩
朝代：宋
体裁：七言绝句

邻舍南来不得书，口传消息到吾庐。白云入望无休歇，何日斑衣奉版舆。
见鲁直题陶商翁碑后有感
作者：邹浩
朝代：宋

石上犹新墨，忘情亦叹嗟。殊恩但归骨，冷迹尚平沙。愿力消尘垢，瞻依盛宝花。人间几行泪，空洒玉川家。
见鲁直题陶商翁碑后有感
作者：邹浩
朝代：宋

石上犹新墨，忘情亦嘆嗟。
殊恩但归骨，冷迹尚平沙。
愿力消尘垢，瞻依盛宝花。
人间几行泪，空洒玉川家。
观华光长老仲仁墨梅
作者：邹浩
朝代：宋

我从梅花海裏来，惊此两枝堂上开。
不由天降非地出，道人作么生栽培。
无缝塔子通一线，放光照醒陈根荄。
玊蟾银汉雨初霁，半启琼室通瑶台。
香云漠漠护颜色，世眼欲睹诚难哉。
不如取酒共春醉，一杯一杯復一杯。
观华光长老仲仁墨梅
作者：邹浩
朝代：宋

我从梅花海里来，惊此两枝堂上开。不由天降非地出，道人作么生栽培。无缝塔子通一线，放光照醒陈根荄。玉蟾银汉雨初霁，半启琼室通瑶台。香云漠漠护颜色，世眼欲睹诚难哉。不如取酒共春醉，一杯一杯复一杯。
观插田
作者：邹浩
朝代：宋
体裁：七言绝句

几片空田白水中，朝来俄已绿茸茸。自怜于此留居久，两见插禾勤老农。
观牡丹
作者：邹浩
朝代：宋
体裁：七言绝句

去年寒食已为客，今年寒食未还家。春前莫负一杯酒，山后聊观三朵花。
观真珠花留戏陈莹中
作者：邹浩
朝代：宋
体裁：七言绝句

古观无人花自开，真珠颗颗映莓苔。留教合浦居士看，何似海边新蚌胎。
观赦文
作者：邹浩
朝代：宋
体裁：七言绝句

吾皇恭己奉三无，大赦敷天孰向隅。自顾归田夙遭遇，与人同庆倍欢呼。
览镜
作者：邹浩
朝代：宋
体裁：七言绝句

三窜湖南与岭南，生涯破荡孰能堪。归田莫虑饥寒迫，眼下新来有卧蚕。
览镜
作者：邹浩
朝代：宋
体裁：七言绝句

览镜朝来心自知，鼻端色动有光辉。乡邦回首见归路，已觉欢欣生綵衣。
览镜戏作
作者：邹浩
朝代：宋

寒时骤热热时寒，一等阴阳几百般。发脱面黄肌肉瘦，北人应作岭蛮看。赤脚蛮中过一年，受持读诵日精专。只应果满同诸佛，丈六金身色瑩然。
览镜戏作·其一
作者：邹浩
朝代：宋

寒时骤热热时寒，一等阴阳几百般。发脱面黄肌肉瘦，北人应作岭蛮看。
览镜戏作·其一
作者：邹浩
朝代：宋

寒时骤热热时寒，一等阴阳几百般。
髮脱面黄肌肉痩，北人应作岭蛮看。
览镜戏作·其二
作者：邹浩
朝代：宋

赤脚蛮中过一年，受持读诵日精专。只应果满同诸佛，丈六金身色瑩然。
览镜戏作·其二
作者：邹浩
朝代：宋
体裁：七言绝句

赤脚蛮中过一年，受持读诵日精专。只应果满同诸佛，丈六金身色莹然。
览镜戏作·其二
作者：邹浩
朝代：宋

赤脚蛮中过一年，受持读诵日精専。
只应果满同诸佛，丈六金身色莹然。
记梦
作者：邹浩
朝代：宋

卜筮俱言七月嘉，夜来魂梦更高华。此生岂复公卿望，惟喜斑衣早到家。
记梦
作者：邹浩
朝代：宋

卜筮俱言七月嘉，夜来魂梦更高华。
此生岂復公卿望，惟喜斑衣早到家。
记梦
作者：邹浩
朝代：宋
体裁：七言绝句

廊庙知心独此公，夜来魂梦忽相通。密言新命非虚语，所以流传四海中。
访仲弓
作者：邹浩
朝代：宋
体裁：七言绝句

凉雨吹丝络晚空，朅来秋兴与君同。巽亭鹄立云霓上，未许山川落眼中。
试日怀世美
作者：邹浩
朝代：宋
体裁：七言绝句

挟策刚为泮水行，暖风迟日试诸生。姚黄魏紫知何许，独有杨花扑砚轻。
诗送晦叔先生
作者：邹浩
朝代：宋

先生带花六十年，青春不老花长妍。金杯停手便索去，一片閒云飞上天。知是初平几代孙，双携日月弄乾坤。人间有眼谁窥得，笑出常州西郭门。疾卧几为万鬼邻，金丹一粒遇高真。此身从此无他事，长作升平击壤人。一别相逢复几时，东西南北酒盈卮。天机深远犹须决，莫便飞腾不我期。万里来归荷圣恩，焚香趺坐欲无言。群仙若问谁堪度，为说冥心到本元。
诗送晦叔先生·其一
作者：邹浩
朝代：宋
体裁：七言绝句

先生带花六十年，青春不老花长妍。金杯停手便索去，一片閒云飞上天。
诗送晦叔先生·其三
作者：邹浩
朝代：宋

疾卧几为万鬼邻，金丹一粒遇高真。此身从此无他事，长作升平击壤人。
诗送晦叔先生·其三
作者：邹浩
朝代：宋

疾卧几为万鬼邻，金丹一粒遇高真。
此身从此无他事，长作昇平击壤人。
诗送晦叔先生·其二
作者：邹浩
朝代：宋

知是初平几代孙，双携日月弄乾坤。人间有眼谁窥得，笑出常州西郭门。
诗送晦叔先生·其二
作者：邹浩
朝代：宋

知是初平几代孙，双携日月弄干坤。
人间有眼谁窥得，笑出常州西郭门。
诗送晦叔先生·其五
作者：邹浩
朝代：宋

万里来归荷圣恩，焚香趺坐欲无言。
羣仙若问谁堪度，为说冥心到本元。